Summary: سندھ کے ضلع سانگھڑ میں اتوار  کے روز ہزارہ ایکسپریس کو پیش آنے والے حادثے میں 30 افراد ہلاک جبکہ 60 زخمی ہوئے ہیں۔ بی بی سی نے جائے حادثہ اور ان افراد کے گھروں کا دورہ کیا ہے جو اس حادثے سے متاثر ہوئے ہیں۔

ہزارہ ایکسپریس ٹرین حادثہ: ’جب میتوں کو ایمبولینس میں ڈالا تو اُن کے اعضا گِر رہے تھے‘

عبدالغفار ٹنڈو آدم کے رہائشی ہیں اور ہزارہ ایکسپریس ٹرین حادثے میں ان کے گھر کے پانچ افراد ہلاک ہوئے ہیں۔ سندھ کے ضلع سانگھڑ کے علاقے سرہاڑی کے قریب اتوار کی دوپہر کو ہزارہ ایکسپریس کی دس بوگیاں پٹڑی سے اتر گئی تھیں جس کے نتیجے میں 30 سے زائد افراد ہلاک جبکہ 60 زخمی ہو گئے تھے۔  اس حادثے میں ہلاک ہونے والوں کی اکثریت کا تعلق سندھ کے ضلع سانگھڑ سے تھا صرف ٹنڈو آدم شہر اور آس پاس کے علاقوں سے تعلق رکھنے والے 11 افراد اس حادثے میں ہلاک ہوئے جن میں سے بیشتر کی تدفین کر دی گئی ہے۔  انھوں نے بتایا  کہ ’لاشیں شاخت کے قابل نہیں تھیں، بچے رحیم کو چوٹیں نہیں لگیں تھیں اس لیے اسے پہچان لیا جبکہ خواتین کو کپڑوں اور ہاتھوں میں پہنے گئے زیوارت کی مدد سے شناخت کیا گیا۔‘ ہلاک ہونے والوں میں سعیدہ خلجی اور ان کی سمدھن بھی شامل تھیں جو نوابشاہ جا رہی تھیں۔ سعیدہ کے بیٹے عمران کے دوست محمد کاشف نے بتایا کہ انھوں نے اپنی مدد آپ کے تحت جائے حادثہ پر عمران کی والدہ اور ساس کو تلاش کیا اور ہسپتال منتقل کیا۔ وہ بتاتے ہیں کہ جب وہ جائے حادثہ پہنچے تو کچھ لاشیں ٹرین کی بوگیوں کی کھڑکیوں میں پھنسی ہوئی تھیں، کچھ ایسی بھی تھیں جنھیں کرین کی مدد سے بوگیوں کو سیدھا کر کے نکالا گیا۔ ان کا کہنا ہے کہ زخمیوں میں بھی کسی کی ٹانگیں تو کسی کے بازو ٹوٹے ہوئے تھے۔  سرہاڑی ہسپتال میں سہولیات کے فقدان کی وجہ سے زخمی مسافروں کو نوابشاہ پی ایم سی ہسپتال لایا گیا تھا۔ 60 سے زائد زخمیوں میں سے اس وقت 20 کے قریب زخمی  وہاں موجود ہیں۔  محمد کاشف کی اہلیہ نائلہ اپنے چھوٹی بہن سے ملنے ٹنڈو آدم گئیں تھیں وہ دادو واپس جانے کے لیے نوابشاہ آ رہی تھیں۔ وہ خود اس حادثے میں ہلاک ہو گئی ہیں جبکہ ان کے بچے زخمی ہیں۔ سرہاڑی کے قریب درجنوں مزدور ٹریک کی بحالی میں مصروف نظر آئے، وہ ایک پٹڑی کو لوہے کی سلاخوں سے پھنساتے اور نعرے لگا کر اس کو آگے سرکاتے ہیں،  یہ پورا عمل ہاتھوں اور اوزاروں کی مدد سے کیا جا رہا تھا جس میں مشنری کا کوئی عمل دخل نہیں تھا۔ دوسری جانب ہزارہ ایکسپریس ٹرین حادثے کی جوائنٹ سرٹیفیکیٹ رپورٹ میں حادثہ کا ذمہ دار شعبہ سول اور شعبہ مکینیکل کو قرار دیا گیا ہے اور تخریب کاری کے امکان کو مسترد کیا گیا ہے۔ واضح رہے کہ یہ کوئی پہلا حادثہ نہیں تھا اس سے قبل بھی ریتی سے لے کر کراچی تک اس ٹریک پر ٹرینوں کے ٹکرانے اور پٹڑیوں سے اترنے کے متعدد واقعات پیش آ چکے ہیں تاہم ماضی قریب میں ان حادثوں کے ذمہ داروں کے خلاف کسی سزا کی مثال نہیں ملتی۔


Summary: حکام کے مطابق صوبہ سندھ میں نواب شاہ سے 20 کلومیٹر دور ایک ہزار مسافروں کو لے جانی والی ٹرین کے حادثے میں کم از کم 30 افراد ہلاک جبکہ درجنوں زخمی ہوئے ہیں۔ عینی شاہدین میں سے ایک کا کہنا ہے کہ وہ ٹرین کی کھڑکی سے باہر گِر کر جان بچانے میں کامیاب ہوئے۔

نواب شاہ کے قریب ٹرین حادثہ: ’میں ٹرین کی کھڑکی سے باہر گِر کر زندہ بچ گیا‘

جب ایدھی فاونڈیشن کے سرکل انچارج رفیق لاشاری صوبہ سندھ میں نواب شاہ سے تقریباً 20 کلو میٹر دور ہزارہ ایکسپریس کے حادثے کے مقام پر پہنچے تو ان سمیت امدادی کارکنان کے لیے یہ خدشہ لاحق ہوگیا کہ الٹی ہوئی بوگیوں کے نیچے کئی لوگ پھنسے ہوئے ہوسکتے ہیں۔  یہ حادثہ سانگھڑ میں سرہاڑی ریلوے سٹیشن سے کچھ آگے ایک چھوٹے پُل کے پاس ہوا جہاں ’بہت بُرے حالات تھے۔ ہر کوئی پریشان حال تھا۔ کوئی زخمی حالت میں اپنے گھر کی خواتین اور بچوں کو تلاش کر رہا تھا تو کوئی زخمی اپنے آپ کو سنبھالنے کی کوشش کر رہا تھا۔‘ وزیر اعلیٰ سندھ سید مراد علی شاہ کے مطابق اس حادثے میں 30 افراد ہلاک اور درجنوں زخمی ہوئے ہیں۔  نواب شاہ کے ہسپتال میں مریضوں کی عیادت کے بعد صحافیوں سے بات کرتے ہوئے ان کا کہنا تھا کہ ’اگر ضرورت پڑی تو آرمی ہیلی کاپٹر کے ذریعے مریضوں کو کراچی یا حیدرآباد منتقل کیا جائے گا۔‘  وفاقی وزیر ریلوے خواجہ سعد رفیق کا کہنا تھا کہ اس ٹرین پر قریب ایک ہزار مسافر سوار تھے اور ابتدائی تحقیقات کے مطابق یہ حادثہ مکینیل فالٹ یا تخریب کاری کی وجہ سے ہوا ہے جس کے بارے میں مزید تحقیقات کی جائیں گی۔   حادثے کا شکار ٹرین کی درمیاں والی بوگی میں سوار راشد علی کا تعلق ٹنڈو آدم سے ہے۔ وہ بتاتے ہیں کہ حادثے سے قبل ان کے بچے اور بیوی آرام کر رہے تھے کہ ’اچانک بوگی پٹڑی سے نیچے اتر گئی اور الٹ گئی۔‘ ٹرین میں سوار نصیر احمد کی منزل راولپنڈی تھی۔ وہ بتاتے ہیں کہ ’ٹرین کی بوگی پٹڑی سے اترنے پر میں کھڑکی سے باہر گِر گیا۔‘ یہی وجہ تھی کہ وہ اس حادثے میں زندہ بچ گئے۔  ان کا کہنا تھا کہ ان کے پاس کئی خواتین اور بچے بھی زمین پر گرے ہوئے تھے۔ ’وہ چیخ رہے تھے، چلا رہے تھے۔ مجھے سمجھ نہیں آ رہا تھا کہ کیا کروں۔ اس موقع پر قریب ہی نہر تھی مگر نہر کا پانی گندا تھا۔ میں نے اس نہر میں سے اپنے ہاتھوں میں پانی بھرا اور جو لوگ بے ہوش تھے، ان کے منھ پر ڈالا تاکہ یہ ہوش میں آجائیں۔‘ جیکب آباد کے رہائشی عمیر احمد اس حادثے میں زخمی ہونے کے بعد نواب شاہ کے ہسپتال میں زیرِ علاج ہیں۔  وہ بتاتے ہیں کہ حادثے کے بعد ’میں اٹھنے کے قابل نہیں تھا۔ میری ٹانگ زخمی تھی جبکہ سر پر بھی چوٹیں آئی تھیں (مگر) میرے ساتھ میری اہلیہ انتہائی زخمی پڑی تھی۔ وہ مجھے مدد کے لیے پکار رہی تھی۔ میں زور لگا کر اٹھا مگر اس کو باہر نہیں نکال سکا۔‘ وہاں موجود تین نوجوانوں نے ان کی اہلیہ کو باہر نکالا اور دونوں کو پانی دیا۔ وہ انھیں گاڑی میں بٹھا کر ہسپتال بھی لے گئے۔


Summary: پاکستان کے صوبہ سندھ کے ضلع شکار پور کی ایک ٹاؤن انتظامیہ کو سکول کے اوقات میں بچوں کے گیمز کی دکانوں پر گیمز کھیلنے اور ہوٹلوں پر بیٹھنے پر پابندی کیوں عائد کرنا پڑی؟

شکارپور میں ’سکول اوقات میں بچوں کے گیمز کھیلنے اور ہوٹلوں میں بیٹھنے‘ پر پابندی کیوں لگانی پڑی؟

پاکستان کے صوبہ سندھ کے ضلع شکارپور کی ایک ٹاؤن انتظامیہ نے سکول کے اوقات میں بچوں کے گیمز کی دکانوں پر کھیلنے اور ہوٹلوں میں بیٹھنے پر پابندی عائد کی ہے اور متنبہ کیا ہے کہ اگر کسی ہوٹل یا گیم زون مالک نے خلاف ورزی کی تو اس کے خلاف پولیس کارروائی کی جائے گی۔ ’بلدیاتی نظام کے تحت ہم پولیس اور محکمہ تعلیم کے ساتھ بھی رابطہ کاری کر سکتے ہیں لہذا میں نے دونوں محکموں کو اعتماد میں لے کر اس پابندی کا حکم جاری کیا کہ اگر سکول کے اوقات کے دوران کوئی بچہ ان گیم زونز اور ہوٹلوں پر دیکھا گیا تو پولیس کارروائی ہوگی اور اس کو سیل بھی کیا جا سکتا ہے۔‘ چک ٹاؤن کمیٹی 25 ہزار نفوس پر مشتمل ہے۔ چک ٹاؤن کی حدود میں تین بوائز پرائمری سکول، دو گرلز پرائمری سکول، ایک بوائز ہائی سکول جس کو ہائر سکینڈری کا درجہ حاصل ہے جبکہ ایک گرلز مڈل اور ایک گرلز ہائی سکول ہے۔ ڈاکٹر نوید کے مطابق پرائمری سکولز انتظامیہ کا کہنا ہے کہ سکول جانے والی عمر کے 25 سے 30 فیصد ایسے بچے ہیں جو سکولوں میں داخل نہیں، ان کی کوشش ہے کہ اس کو بڑھائیں اور ان کے ٹاؤن کی شرح خواندگی 95 فیصد تک پہنچ جائے۔  ایک پرائمری سکول کے ہیڈ ماسٹر اسرار بھیو نے بتایا کہ سکول کے وقت میں بچوں کے گیمز کی دکانوں اور ہوٹلوں پر جانے کی پابندی کے فیصلے کے چند روز میں مثبت نتائج سامنے آنے لگے ہیں۔  اس رپورٹ کے مطابق بلوچستان کو بدترین کارکردگی کا حامل صوبہ قرار دیا گیا جہاں تقریباً 60 فیصد بچے بنیادی تعلیم سے محروم ہیں جبکہ بلوچستان کے بعد سندھ میں 42 فیصد سکول نہ جانے والے بچے ہیں اور گذشتہ سال کے سیلاب نے معاملات کو مزید خراب کر دیا ہے۔ صوبائی وزیر تعلیم کا کہنا ہے کہ بچوں کے سکول نہ جانے کی ایک بنیادی وجہ صوبے میں غربت اور مہنگائی ہے۔ اسی طرح شکار پور کے سرکاری سکول کے ہیڈ ماسٹر اسرار بھیو کا بھی کہنا ہے کہ ’اس عمر کے بچے والد کے ساتھ مچھلی کا شکار کرنے جاتے ہیں یا کھیت پر کام کرتے ہیں جہاں سے روزانہ سو، پچاس روپے مل جاتے ہیں اور اس لالچ کی وجہ سے وہ تعلیم پر کم توجہ دیتے ہیں۔‘ ’ہم نے 60 ہزار اساتذہ کو بھرتی کیا، اس کے علاوہ تقریباً 1500 ایسے سکول ہیں، جو صرف کاغذوں میں تھے۔ انھیں ختم کیا اور 5000 کے قریب ایسے سکول جو موزوں نہیں تھے، انھیں بند کیا ہے۔ اس وقت صوبے میں 40 ہزار فعال سکول ہیں اور اساتذہ کی موجودگی کو یقینی بنانے کے لیے مانیٹرنگ نظام موجود ہے۔


ایلی کاٹ: ’غمِ حسین میں اسلام قبول‘ کرنے والے انگریز انسپکٹر جن کے نام سے آج بھی حیدرآباد میں ماتمی جلوس نکلتا ہے

صوبہ سندھ کے ضلع حیدر آباد میں گذشتہ 52 سال سے محرم کی آٹھ تاریخ کو ایلی کاٹ کے نام سے بھی ایک ماتمی جلوس نکالا جاتا ہے لیکن بہت کم لوگ جانتے ہیں کہ ایلی کاٹ کون تھے اور اُن کی کہانی کیا ہے۔ بیلے ڈانس کے دلدادہ ایلی کاٹ اپنے ڈرائیور کی زبانی واقعہ کربلا سُن کر ایسے مسلمان ہوئے کہ انھوں نے گھر بار اور بیوی بچے سب کچھ چھوڑ دیا اور مرتے دم تک ’غم حسین‘ کو سینے سے لگائے رکھا۔ چارلی ایلی کاٹ کی والدہ حیدرآباد کے ہر ماتمی جلوس میں نذر و نیاز کرتی تھیں۔ ایلی کاٹ کی والدہ کے منشی محمد علی کی بیگم سے اچھے مراسم تھے۔ ان کی اولاد نہیں تھی تو ایک بار جب اشرف شاہ کے پڑ سے جلوس آرہا تھا تو سب کو دعا مانگتا ہوا دیکھ کر انھوں نے بھی دعا مانگی اور اسی سال ان کو اولاد نرینہ ہوئی۔ قیام پاکستان کے بعد انھوں نے واپس جانے سے انکار کیا اور یوں ماں بیٹا یہاں مقیم ہو گئے۔ ایلی کاٹ کی وفات 1971 میں ہوئی اور اشرف شاہ کے پڑ کا نام ایلی کاٹ کے نام سے مشہور ہوا۔ ایلی کاٹ کے ڈرائیور کا نام عبدالغفور چانڈیو تھا اور ان سے ہی واقعہ کربلا اور حضرت علی کے حالات زندگی کے بارے میں سُن کر ایلی کاٹ کو بھی حسینی قافلے میں شامل ہونے کا شوق ہوا۔ عبدالغفور چانڈیو کے بیٹے غلام قادرچانڈیو نے سنہ 2004 میں بی بی سی کو بتایا تھا کہ ایلی کاٹ نے اُن کے والد عبدالغفور سے کہا تھا کہ وہ بھی ماتمی جلوس نکالنا چاہتے ہیں لیکن عبدالغفور چانڈیو گریز کرتے رہے اور کہتے رہے کہ اس کے لیے بڑی قربانی دینی پڑتی ہے۔  غلام قادر بتاتے ہیں کہ بابا عبدالغفور نے ایلی کاٹ کو یاد دلایا کہ انھیں پہلے ہی بتا دیا گیا تھا کہ اس کام میں بڑی قربانی دینی پڑتی ہے جس سے ایلی کاٹ کا ایمان اور پختہ ہو گیا۔ ایلی کاٹ نے صبح کو والدہ کی حیدرآباد کے شمال میں واقع گورا قبرستان میں تدفین کی اور شام کو اپنے غم کو بھول کر اور سیاہ کپڑے پہن کر ننگے پاؤں ماتم میں شامل ہو گئے۔ غلام قادر جو ایلی کاٹ کے ساتھی رہے ہیں، بتاتے ہیں کہ ایلی کاٹ نے اپنی انگریز بیوی کو بتایا کہ وہ ’مومن‘ ہونا چاہتے ہیں۔ اس لیے اُن کے سامنے دو راستے ہیں، پہلا یہ کہ وہ بھی مسلمان ہو جائیں اور دوسرا یہ کہ واپس انگلینڈ چلی جائیں اور اپنی زندگی گزاریں۔ چارلی اب علی گوہر بن چکے تھے۔ قیام پاکستان سے کچھ عرصہ قبل وہ اجمیر شریف میں خواجہ معین الدین چشتی کی درگاہ پر چلے گئے جہاں انھوں نے چھ ماہ تک ملنگوں والی زندگی گزاری۔ چھ ماہ بعد حیدرآباد لوٹ آئے اور بقیہ تمام زندگی اپنے ڈرائیور عبدالغفور کے پاس رہ کر گزار دی۔


Summary: ایک مقامی کہاوت ہے کہ ’کارونجھر روزانہ سوا سیر سونا پیدا کرتا ہے۔‘ دسمبر 2021 میں عدالت نے ایک نجی کمپنی اور فوج کے ذیلی ادارے ’ایف ڈبلیو او‘ کے اِس علاقے سے گرینائیٹ نکالنے پر پابندی عائد کی تھی تاہم حکومت کی دوبارہ نیلامی کا اشتہار شائع کیا گیا۔ اس معاملے پر تنازع آخر ہے کیا؟

کارونجھر: سندھ کے ’مقدس‘ پہاڑی سلسلے سے قیمتی پتھر نکالنے کے معاملے پر کیا تنازع ہے؟

پاکستان کے صوبہ سندھ کی حکومت نے صحرائی ضلع تھر میں کارونجھر کے پہاڑی سلسلے سے سرخ گرینائیٹ پتھر نکالنے کی نیلامی کا عمل منسوخ کر دیا ہے۔ واضح رہے کہ گذشتہ اتوار کو متعدد اخبارات میں ضلع تھرپارکر کے علاقے ننگرپارکر میں 2700 ایکڑ پر محیط پہاڑی علاقے سے سرخ گرینائیٹ پتھر نکالنے کی نیلامی کے اشتہارات شائع ہوئے تھے، جس کے خلاف شدید ردعمل سامنے آیا تھا۔ کارونجھر کے پہاڑی سلسلے سے گرینائیٹ کا حصول کئی سال سے جاری ہے، جس کے خلاف دسمبر 2021 میں عدالت فیصلہ دے چکی ہے لیکن اس کے باوجود حکومت کی جانب سے نیلامی کا اعلان کیا گیا۔ عدالت نے اپنے گذشتہ فیصلے میں ایک نجی کمپنی اور فوج کے ذیلی ادارے ’ایف ڈبلیو او‘ کے اس علاقے سے گرینائیٹ نکالنے پر پابندی عائد کی تھی۔  ڈپٹی کمشنر تھرپارکر نے بھی گرینائیٹ کی نیلامی کی مخالفت کی اور ڈی جی معدنیات کو خط لکھ کر بتایا تھا کہ ایڈیشنل سیشن جج کی عدالت میں محکمہ جنگلی حیات نے درخواست دائر کی تھی کہ گرینائیٹ، چائنا کلے، ریتی بجری کی لیز وائلڈ لائف سے بھرپور علاقے میں غیر قانونی طور پر جاری ہیں یہ اقدام سندھ وائلڈ لائف ایکٹ کی سیکشن 9-13 کی خلاف ورزی ہے۔ ڈی سی نے اپنے خط میں کارونجھر کی اہمیت بتاتے ہوئے تحریر کیا کہ جین مت کے بھگوان مہاویر کے مندر کی باقیات بھی صرف یہاں ہی پائی جاتی ہیں، اگر محکمہ معدنیات یہاں سے گرنائیٹ نکالنے کی اجازت دیتا ہے تو اس کو مقامی ثقافت پر کاری ضرب سمجھا جائے گا۔ گرینائیٹ کی نیلامی میں صوبائی حکومت کے اندر بھی اختلاف رائے نظر آیا۔ وزیر اعلیٰ کے معاون خصوصی سریندر ولاسائی نے وزیر معدنیات کو خط لکھ  کر اس اشتہار پر اپنے تحفظات کا اظہار کیا۔ تھر سے ہی وزیر اعلیٰ کے ایک اور معاون خصوصی ارباب لطف اللہ نے بھی صوبائی وزیر کو خط لکھ کر یاد دہانی کروائی کہ کارونجھر صرف پتھروں کا ڈھیر نہیں بلکہ تاریخ ہے، جس کی جغرافیائی حیثیت اور اہمیت ہے۔ یہ نہ سیاحوں کے لیے قابل کشش ہے بلکہ یہاں کئی عقیدے کے لوگوں  کے مقدس مقامات بھی موجود ہیں لہذا اس کی روحانی اہمیت بھی ہے۔  ننگرپارکر پہاڑ سے شہد اور جڑی بوٹیوں سمیت لکڑیاں بھی حاصل کی جاتیں ہیں۔ ایک کہاوت ہے کہ ’کارونجھر روزانہ سوا سیر سونا پیدا کرتا ہے۔‘ گرینائیٹ نکالنے کی نیلامی کے اشتہار کے ساتھ  ہی اتوار سے سماجی رابطوں کی ویب سائٹ ٹوئٹر اور فیس بک پر کارونجھر زیر بحث رہا اور ایک بار پھر ’سیو کارونجھر‘ (کارونجھر کو بچاؤ) کے نام سے ٹرینڈ چلا، جس میں سندھ کے نوجوانوں کے علاوہ موسیقار، ادیبوں، شاعروں اور سیاسی کارکنوں نے بھی شرکت کی۔


Summary: ماری ماتا مندر وسطی کراچی میں واقع ہے۔ سولجر بازار کہلانے والے اس گنجان آباد علاقے میں جائیداد کی قیمتیں کئی گنا بڑھ گئی ہیں۔ اس مندر کے آس پاس مدراسی اور گجراتی برادریاں رہتی ہیں۔ان برادریوں کا کہنا ہے کہ مندر ان کی ملکیت ہے۔ جبکہ ہندو برادی کی ریکھا کا یہ دعویٰ ہے کہ وہ اس جگہ کی مالک ہیں۔

’میرا مندر میری مرضی‘: کراچی کے قدیم ہندو مندر پر تنازع کی مکمل کہانی

رات کا وقت ہے اور زمین پر بھاری مشینوں سے ڈرلنگ کی جارہی ہے جبکہ دونوں طرف اونچی عمارتیں ہیں۔ اس ویڈیو کے ساتھ سوشل میڈیا پر ایک تحریر شیئر کی جا رہی ہے کہ ’150 سال پرانا ہندو مندر گرا دیا گیا ہے‘۔ خود کو سوریاونشی راجپوت متعارف کراتے ہوئے 45 سالہ ریکھا نے بی بی سی کو بتایا  کہ وہ ماری ماتا مندر کی چوتھی نسل کی متولی ہیں۔ ان کے مطابق ان کے آباؤ اجداد گزشتہ 150 سالوں سے اس مندر کی دیکھ بھال کر رہے ہیں۔ تنازع اس وقت شروع ہوا جب ریکھا نے مندر کے احاطے میں تعمیراتی کام شروع کیا۔ انھوں نے دعویٰ کیا کہ یہ مندر ان کی ملکیت ہے اور اس کا کسی پنچایت یا ٹرسٹ سے کوئی تعلق نہیں ہے۔ ان کے مطابق یہ ان کا مندر ہے اور یہاں ان کی اپنی مرضی چلے گی۔ ریکھا کے رویے میں ان لوگوں کے خلاف غصہ واضح طور پر دیکھا جا سکتا ہے جنھوں نے اس کی تعمیر پر اعتراض اٹھایا ہے۔ وہ کہتی ہیں کہ وہ ان لوگوں کو ہندو نہیں مانتی ہیں۔ ماری ماتا کا مندر کراچی کے علاقے سولجر بازار کے 500 مربع فٹ رقبے پر واقع ہے۔ ریکھا نے مجھے بتایا کہ ’یہاں چھ سے سات کمرے اور واش روم تھے، یہاں آٹھ خاندان رہتے تھے، جن کے 42 ارکان تھے۔ یہ مندر ہمارے آباؤ اجداد کا ہے۔ ہم نے یہاں کبھی کوئی مدراسی برادری کا فرد نہیں دیکھا۔ اس کے یہاں آنے کی وجہ اب یہ ہے کہ اس جگہ سونے کا ایک ٹکڑا ہے۔ ماری ماتا مندر وسطی کراچی میں واقع ہے۔ سولجر بازار کہلانے والے اس گنجان آباد علاقے میں جائیداد کی قیمتیں کئی گنا بڑھ گئی ہیں۔ اس مندر کے آس پاس مدراسی اور گجراتی برادریاں رہتی ہیں۔  ان برادریوں کا کہنا ہے کہ مندر ان کی ملکیت ہے۔ اس نے یہ جائیداد ریکھا کے آباؤ اجداد کو بطور سرپرست دی تھی۔ شاردا دیوی کا کہنا ہے کہ یہ مندر مدراسی برادری کا ہے، یہ انھیں دیا گیا تھا، اس کا یہ مطلب نہیں کہ یہ ان کا ہے، یہ انھیں اس کی دیکھ بھال کے لیے دیا گیا تھا۔ اس پر کراچی کے میئر مرتضیٰ وہاب نے بھی اپنا ردعمل دیتے ہوئے کہا ہے کہ وہ سمجھتے ہیں کہ اقلیتوں اور ان کی عبادت گاہوں کا تحفظ ہونا چاہیے۔ سندھ ہیومن رائٹس کمیشن نے مندر کے احاطے میں تعمیراتی کام روک دیا ہے۔ کمیشن نے محکمہ اقلیتی امور اور کمشنر کراچی کو ہدایت کی ہے کہ معلوم کریں کہ مندر کس کی جائیداد ہے۔ یہاں یہ بھی واضح رہے کہ کراچی کے 150 سے زائد مندروں کا کیس اس وقت ملک کی سپریم کورٹ کے سامنے زیر التوا ہے۔ یہ وہ مندر ہیں جن پر تقسیم کے بعد عمارتیں بنی تھیں۔


کیٹی بندر جو کراچی میونسپل کو لاکھوں روپے گرانٹ دیتا تھا

سندھ کی قدیم بندرگاہ کیٹی بندر نے عروج بھی دیکھا اور زوال اور یہ کئی سمندری طوفان کا بھی چشم دید گواہ ہے، اس کی خوشحالی اس قدر تھی کہ اس نے کراچی میونسپل کو دس لاکھ روپے گرانٹ دی تھی۔ کیٹی بندر شاہ بندر کے زمین میں دھنس جانے اور دریائے سندھ کا رخ تبدیل ہونے کی وجہ سے تعمیر کیا گیا تھا، ’سندھ کے بندر اور بازار‘ کے مصنف دادا سندھی لکھتے ہیں کہ شاہ بندر کی تعمیر حیدرآباد شہر کے بانی میاں غلام شاہ کلہوڑو نے 1659 میں کی تھی اس سے قبل ارونگ بندر کے ذریعے تجارت ہوتی تھی جس کی تعمیر اورنگزیب عالمگیر نے کرائی تھی، شاہ بندر کی تعمیر کے بعد ارونگ بندرگاہ کی اہمیت ختم ہوگئی اور لوگ نقل مکانی کرکے شاہ بندر آگئے جہاں قلعہ بھی تعمیر کرایا جس کے نشانات آج بھی موجود ہیں۔ صوبہ سندھ کے اس وقت کے کمشنر مسٹر ہڈسن نے اپنی 1905 کی رپورٹ میں کیٹی بندر کا مرکزی اور تجارتی شہر کے طور پر ذکر کیا ہے، 1845 میں اس کی آبادی 2542 درج کی گئی تھی اور 1932 میں اس کو میونسپل کمیٹی کا درجہ دیا گیا تھا۔ اس بندرگاہ کی اہمیت کو دیکھتے ہوئے اس وقت کی برطانوی حکومت نے کیٹی بندر میں کسٹمز آفس، نیویگیشن، مانیٹرنگ اور پورٹ ٹیکسیشن کا بنیادی نظام نافذ کیا ہوا تھا۔ ڈاکٹر کلیم اللہ لاشاری کہتے ہیں کہ انیسویں صدی سے اس بندرگاہ نے عروج گنوانا شروع کیا کراچی پورٹ ٹرسٹ بنا گیا اس کے بعد ریلوے سروس کا قیام ہوگیا جس سے پنجاب میں ہونے والی کپاس اور گندم پورٹ تک جانے لگی جبکہ کیٹی بندر تک کوئی براہ راست رسائی نہیں تھی اس وجہ سے اپنی اہمیت کھونے لگا۔ کیٹی بندر شہر سیلابوں اور طوفانوں کا مقابلہ بھی کرتا رہا ہے، سنہ 1857، 1877 اور  1910 میں سمندری طوفان اور سمندری پیش قدمی کی وجہ سے یہ شہر تین مرتبہ ڈوب چکا ہے۔ آرکیالوجسٹ اور محقق ڈاکٹر کلیم اللہ لاشاری بتاتے ہیں کہ انگریزوں کے زمانے میں زلزلے کی وجہ سے یہ بندرگاہ ریت میں دھنس گئی جس کے بعد دو کلومیٹر دور واقع حالیہ کیٹی بندر کا شہر بنایا گیا تھا۔ 1941 میں آنے والے طوفان سے بھی یہ محفوظ رہا لیکن 1999 کے طوفان نے اس علاقے اور آس پاس میں بڑی جانی اور مالی تباہی مچائی، محکمہ موسمیات کا کہنا تھا کہ سمندری طوفان بپر جوائے بھی اس طرز کا ہے اس کے کیٹی بندر سے ٹکرانے کے امکانات تھے لیکن یہ طوفان انڈین گجرات کی طرف بڑھ گیا۔ ذوالفقار علی بھٹو کی حکومت سے لے کر پاکستان پیپلز پارٹی کی موجودہ حکومت تک کیٹی بندر کی بندرگاہ سمیت کئی منصوبے بنائے گئے ہیں، بینظیر بھٹو نے 1994 میں تھر سے نکلنے والے کوئلے پر یہاں بجلی گھر بنانے کا منصوبہ بنایا لیکن میاں نواز شریف کی حکومت نے اس منصوبے کو مسترد کردیا۔


Summary: مرتضیٰ وہاب نے 2018 کے انتخابات سے قبل صرف سکول میں ڈپٹی پریفیکٹس اور کیپٹن آف ہاؤس کے انتخابات میں ہی حصہ لیا تھا۔ ان کی کسی طلبہ تنظیم یا وکلا ایسوسی ایشن سے وابستگی نہیں رہی۔

’زرداری صاحب نے بلایا تو انکار نہیں کر سکا اور سیاست میں آ گیا‘: پیپلز پارٹی کے پہلے میئر کراچی کون ہیں؟

میئر کراچی کے الیکشن کے لیے ریٹرنگ افسر ظفر عباس نے اب سے کچھ دیر قبل اس منصب کے لیے ہونے والے الیکشن میں حصہ لینے والی تمام جماعتوں کا شکریہ ادا کرتے ہوئے بتایا ہے کہ مرتضی وہاب نے 173 جبکہ حافظ نعیم الرحمن نے 160ووٹ حاصل کیے ہیں جبکہ اس موقع پر تحریک انصاف کے 31 ممبران نے ووٹنگ میں حصہ نہیں لیا کیونکہ وہ غیرحاضر تھے۔ یاد رہے کہ مرتضیٰ وہاب کے لیے قانون میں ایک اہم تبدیلی کی گئی۔ وہ یونین کونسل چیئرمین بنے بغیر ہی کراچی کے میئر بنے ہیں۔ اب وہ آئندہ چھ ماہ میں کسی یو سی سے چیئرمین کا انتخاب لڑیں گے۔  ان کا انتخاب ایک متنازع عمل رہا اور حالیہ انتخابات میں پیپلز پارٹی پر مخالف جماعت اسلامی نے تحریک انصاف کے اراکین کو ہراساں کرنے اور اغوا کرنے جیسے الزامات عائد کیے گئے۔ مرتضیٰ وہاب اور پیپلز پارٹی الزامات کی تردید کرتے رہے ہیں۔ یاد رہے کہ ان انتخابات میں ایم کیو ایم کے مصطفیٰ کمال کامیاب ہوئے تھے۔ اس سے قبل ایم کیو ایم نے بلدیاتی انتخابات کا بائیکاٹ کیا تھا اور جماعت اسلامی نے اکثریتی نشستیں حاصل کی تھیں جس کے نتیجے میں نعمت اللہ خان ناظم بنے تھے تاہم اگلی بار وہ شکست کھا گئے۔ مرتضیٰ وہاب نے سنہ 2018 کے انتخابات سے قبل صرف سکول میں ڈپٹی پریفیکٹس اور کیپٹن آف ہاؤس کے انتخابات میں ہی حصہ لیا تھا۔ ان کی کسی طلبا تنظیم یا وکلا ایسوسی ایشن سے وابستگی نہیں رہی۔ دسمبر 1983 میں کراچی میں پیدا ہونے والے مرتضی وہاب نے ابتدائی تعلیم بی وی ایس پارسی سکول سے حاصل کی جس کے بعد گورنمنٹ کامرس کالیج سے انٹر اور بعد میں لا کالج سے ایل ایل بی کیا۔ ان کو کراچی لا کالجز کے بورڈ آف گورنرز کی چیئرمین شپ سے بھی ہٹا دیا گیا۔ بعد میں پارٹی نے انھیں سینیٹر منتخب کروایا۔ سنہ 2018 کے عام انتخابات میں انھوں نے کراچی میں ڈیفنس سے الیکشن لڑا لیکن انھیں کامیابی حاصل نہیں ہوئی۔ بقول ان کے اس سے اچھا تجربہ ہوا اور پہلی بار وہ الیکشن میں لوگوں سے رابطے میں آئے۔ جسٹس گلزار احمد نے بطور ایڈمنسٹریٹر مرتضیٰ وہاب کی کئی بار سرزنش کی اور ایک بار ان کے ایک جواب پر ناراضی کا اظہار کرتے ہوئے عہدے سے ہٹانے کے احکامات جاری کیے لیکن بعد میں غیر مشروط معافی پر انھیں بحال کر دیا گیا۔ پاکستان پیپلز پارٹی کے قیام کے بعد کراچی میں مرتضیٰ وہاب پارٹی کے پہلے منتخب میئر ہیں۔  اس سے قبل جماعت اسلامی اور ایم کیو ایم کے تین تین بار میئر اور ناظم رہے ہیں۔  مرتضیٰ وہاب کہتے ہیں کہ ’اگر نادان دوست روڑے نہ اٹکائیں تو بہت سے مسائل حل ہو سکتے ہیں۔‘ ان کی اولیت ترجیحات میں پانی، سیوریج، روڈ انفرا سٹرکچر، ٹرانسپورٹ، تفریحی مقامات اور پارکس شامل ہیں۔


Summary: پاکستان کے میٹرولوجیکل ڈیپارٹمنٹ کی جانب سے بتایا گیا ہے کہ شمال کی جانب بڑھتا ہوا یہ طوفان اب کراچی سے تقریبا 600 کلومیٹر کے فاصلے پر موجود ہے جو 15 جون کی سہ پہر تک سندھ میں کیٹی بندر اور انڈیا میں گجرات کے علاقوں سے گزرے گا۔

بپر جوائے: اس سمندری طوفان سے پاکستان کے کون سے علاقے متاثر ہو سکتے ہیں؟

بحیرہ عرب میں موجود ’بپر جوائے‘ نامی سمندری طوفان اب انتہائی شدید سائیکلون میں تبدیل ہو گیا ہے اور اس کا رُخ بدستور پاکستان اور انڈیا کے ساحلی علاقوں کی جانب ہے۔ پاکستان کے محکمہ موسمیات کے مطابق یہ سائیکلون پیر کی دوپہر کراچی سے تقریباً 600 کلومیٹر، ٹھٹہ سے 580 کلومیٹر اورماڑہ سے 710 کلومیٹر کے فاصلے پر موجود تھا اور لگ بھگ سات کلومیٹر فی گھنٹہ کی رفتار سے آگے بڑھ رہا ہے۔  یہ بھی بتایا گیا ہے کہ اس طوفان کے مرکز میں اس وقت ہوا کی رفتار 200 کلومیٹر فی گھنٹہ ہے جبکہ اس کے نتیجے میں 35 سے 40 فٹ بلند سمندری لہریں اٹھ رہی ہیں۔  حکام کا کہنا ہے کہ یہ طوفان 15 جون کی سہ پہر تک سندھ میں کیٹی بندر اور انڈیا میں گجرات کے علاقوں سے ٹکرا سکتا ہے۔ امکان ہے کہ بحیرۂ عرب میں یہ سمندری طوفان 14 جون کی صبح تک شمال کی سمت میں چلتا رہے گا جس کے بعد یہ شمال مشرق کی جانب مڑے گا اور 15 جون کو پاکستان میں کیٹی بندر اور انڈیا میں گجرات کے ساحل سے گزرے گا۔ حکام کے مطابق اس طوفان کی ممکنہ آمد کے ساتھ ہی سندھ کے جنوب مشرقی علاقوں میں تیز ہواؤں اور طوفانی بارش کا امکان ہے جبکہ 13 سے 17 جون تک ٹھٹہ، سجاول، بدین، تھرپارکر، میر پور خاص اور عمر کوٹ کے اضلاع میں 100 کلومیٹر فی گھنٹہ کی رفتار تک کی تیز ہوائیں چل سکتی ہیں۔ طوفان کی آمد کی وجہ سے کیٹی بندر کے اردگرد آٹھ سے 12 فٹ بلند سمندری لہریں متوقع ہیں جو نزدیکی علاقوں کو زیر آب لا سکتی ہیں۔ اس کے ساتھ ساتھ این ڈی ایم اے نے خبردار کیا ہے کہ بدین اور ٹھٹہ کے ساحلی علاقوں میں بھی سیلابی صورت حال پیدا ہو سکتی ہے۔ اس حوالے سے بات کرتے ہوئے وزیراعلیٰ سندھ سید مراد علی شاہ نے کہا ہے کہ اس وقت سب سے اہم اقدام لوگوں کو پاکستان کے ساحلی علاقوں سے نکال کر محفوظ مقامات کی جانب منتقل کرنا ہے اور پر کام جاری ہے جبکہ کراچی اور دیگر شہری علاقے جو طوفان کے دوران آنے والی ممکنہ بارشوں سے متاثر ہو سکتے ہیں وہاں پمپنگ مشینیں لگائی جا رہی ہیں تاکہ نکاسی آب کا کام بروقت ہو سکے۔ ’اس کی اس وقت رفتار بھی وہ ہی ہے جو کہ 1999 میں تھی اور توقع کی جا رہی ہے کہ یہ طوفان کیٹی بندر سے ٹکرائے گا۔ 1999 والا طوفان بھی کیٹی بندر سے ٹکرایا تھا۔‘ پاکستان کی طرح انڈیا کے محکمہ موسمیات کی جانب سے بھی پیشگوئی کی جا چکی ہے کہ یہ سمندری طوفان اگلے کچھ گھنٹوں میں ’انتہائی شدید سائیکلونک طوفان‘ میں بدل سکتا ہے۔


’میڈم آپ کا انتظار کر رہی ہیں۔۔۔‘ کچے کے ڈاکو کاروبار یا محبت کا جھانسہ دے کر کیسے لوگوں کو اغوا کرتے ہیں

ٹیلی کام اور انٹرنیٹ کے فروغ کے بعد ڈاکو بھی اس کو اپنے مفاد میں استعمال کر رہے ہیں۔ ڈی آئی جی عرفان بلوچ، جو شمالی سندھ میں بطور ایس ایس پی فرائض سر انجام دیتے رہے ہیں، بتاتے ہیں کہ سندھ میں گھوٹکی ضلع سے خواتین کی آواز میں بات کر کے لوگوں کو جھانسہ دے کر اغوا کرنے کا سلسلہ شروع ہوا تھا جو بعد میں شکارپور اور کشمور اضلاع تک پہنچ گیا۔ وہ انھیں سی پیک روڈ سے کچے میں لے آئے اور ایک جگہ پر انھوں نے محمد علی اور ان کے کزن کو اغوا کر لیا اور انھیں درخت کے ساتھ باندھ دیا۔ پولیس ایس ایس پی گھوٹکی تنویر تنیو کہتے ہیں کہ ڈاکوؤں کو جب پکے کے علاقے تک آنے میں دشواری ہوئی تو انھوں نے فیس بک کے ذریعے مختلف لوگوں کو مختلف طریقوں سے اپنے پاس بلانا شروع کر دیا سندھ میں کچے کے ڈاکوؤں کے پاس لوگوں کو دھوکے سے اپنے پاس بلا کر اغوا کرنے کے کئی طریقے ہیں۔ زیادہ تر وہ لوگ ان حربوں میں پھنستے ہیں جو سندھ کے باہر سے آتے ہیں۔ پولیس ایس ایس پی گھوٹکی تنویر تنیو کہتے ہیں کہ ڈاکوؤں کو جب پکے کے علاقے آنے میں دشواری ہوئی تو انھوں نے فیس بک کے ذریعے مختلف لوگوں کو مختلف طریقوں سے اپنے پاس بلانا شروع کر دیا۔  وہ کہتے ہیں کہ ’آپ ڈاکوؤں کو کچے سے باہر آنے سے تو روک سکتے ہیں لیکن مغوی جب رضاکارانہ طور پر خود کچے کے علاقے میں جائیں تو یہ بہت بڑا چیلنج بن جاتا ہے۔ 90 فیصد اغوا کی وارداتیں سوشل میڈیا کے ذریعے ہوئی ہیں۔‘ ایس ایچ او عبدالشکور لاکھو کے مطابق کچے کا ڈاکو اپنے علاقے سے باہر نہیں نکلتا اس کے جو سہولت کار ہیں وہ بندہ لے کر آتے ہیں اور کچے میں پہنچاتے ہیں۔ ’خاص طور پر جو کرائے والی موٹر سائیکل چلاتے ہیں وہ تاوان کی رقم لیتے ہیں، یہ ایک کاروبار ہے جس کی پوری چین ہے۔ یعنی اٹھانے والے کا حصہ، رکھنے والے کا حصہ، راستے میں جو لے کر آئے گا اس کا حصہ۔‘ سندھ پولیس کے پاس ڈاکوؤں سے لڑائی کے لیے جی تھری اور کلاشنکوف جیسے ہتھیار موجود ہیں جبکہ اس کے مقابلے میں ڈاکوؤں کے پاس 12.7 ایم ایم طیارہ شکن بندوقیں موجود ہیں۔ اس کے علاوہ آر پی جی ہیں جس سے وہ پولیس آپریشن میں مزاحمت کرتے ہیں۔  انسپکٹر عبدالشکور لاکھو، جو ڈاکوؤں سے کئی بار مقابلہ کر چکے ہیں، بتاتے ہیں کہ ڈاکوؤں کے پاس بھاری اسلحہ ہے جس کو بکتربند برداشت کرنے کی طاقت نہیں رکھتی۔ ڈاکوؤں کی جانب سے پولیس آپریشن کے دوران بنائی گئی ویڈیوز میں وہ پولیس کی بکتر بند گاڑیوں کے قریب نظر آتے ہیں، بعض میں تو شکارپور اور گھوٹکی میں اے پی سیز پر حملے کر کے ان کے پرزے بھی دکھائے گئے ہیں۔


خیرپور: جب تین بچوں کے مبینہ ریپ کے ملزم استاد کو ’قرآن پر معافی ملی‘

متاثرہ بچوں کے خاندان کی جانب سے استاد کو ’قرآن پر معافی‘ دی گئی تھی جبکہ سیشن عدالت نے اس واقعے کی ویڈیوز اور تصاویر کی موجودگی کے باوجود ’کمزور تحقیقات‘ کو بنیاد بنا کر شک کا فائدہ دیتے ہوئے انھیں بری کر دیا تھا۔ سوشل میڈیا پر شدید تنقید اور عوامی ردعمل کے بعد عدالتی فیصلے کے خلاف حکومتِ سندھ کی جانب سے درخواست دائر کر دی گئی ہے جبکہ سندھ ہائیکورٹ نے اس معاملے کا ازخود نوٹس بھی لے لیا ہے۔ اس سلسلے کی پہلی درخواست مدعی نے اپنے 11 سالہ بچے کے مبینہ ریپ کی ویڈیو وائرل ہونے کے بعد درج کروائی تھی اور اس میں جنسی زیادتی کے الزامات کے ساتھ ساتھ یہ بھی کہا گیا تھا کہ ملزم بچوں سے جنسی فعل کی ویڈیو بنا کر سوشل میڈیا پر وائرل کرنے کی دھمکیاں بھی دیتا تھا۔ جج نے فیصلے میں لکھا کہ ’میں اس نتیجے پر پہنچی ہوں کہ پراسیکیوشن ملزم کے خلاف الزامات کو ثابت کرنے میں بری طرح ناکام ہوئی ہے۔ اس لیے انھیں شک کا فائدہ دیتے ہوئے بری کرتی ہوں۔‘ خیال رہے کہ انسداد دہشت گردی عدالت کی جانب سے سنہ 2021 میں اس مقدمے میں اے ٹی سی کی دفعہ ہٹانے کی درخواست مسترد کی جا چکی تھی تاہم ایک برس بعد 14 دسمبر 2022 کو سندھ ہائی کورٹ کی کراچی رجسٹری نے کیس کو انسداد دہشت گردی کی عدالت سے ہٹا کر سیشن عدالت میں سننے کا حکم دیا تھا۔ ’وہ دن ہمارے لیے زلزلے کا دن تھا۔ ایک بچہ میرے دروازے پر  آیا اور اس نے کہا کہ آپ کے بیٹے کی مووی چل رہی ہے۔ میں نے پوچھا کہاں؟ لا کر دکھاؤ لیکن پھر میں نے اپنے بیٹے کو ہی بلایا اور اسے کہا بتاؤ کیا ہوا؟ جلدی سے بتاؤ ورنہ تمھارے ابو آ کر مارے گے۔ میرے بیٹے نے کہا کہ استاد نے مجھے ایک ہزار روپے دیے تھے اور کہا تھا کہ مجھے ایسے کرنے دو۔‘ ’میں یہ سب سن کر کانپ گئی اور میری کوشش تھی کہ یہ بات باہر نہ نکلے۔ میں فوراً استاد کے گھر گئی لیکن اس کی بیوی نے مجھ سے جھگڑا شروع کر دیا اور کہا تم لوگ ہو ہی ایسے۔ اگر سچ ہے تو ثبوت لے کر آؤ۔ اتنے میں استاد کمرے سے نکلا اور میرے سر پر ہاتھ رکھ کر کہا کہ بیٹا ایسا کچھ نہیں، یہ جھوٹ بول رہے ہیں۔ میں تو بچوں کو ٹیوشن پڑھاتا ہوں۔‘ سندھ حکومت کی جانب سے 18 مارچ 2023 کو جمع کروائی گئی درخواست میں مفاہمت کی درخواست کا حوالہ بھی دیا گیا اور یہ بھی بتایا گیا ہے کہ مجرم کو مدعی نے قرآن پر معافی دی ہے۔ یہ بھی کہا گیا ہے کہ متاثرہ بچے کے والد نے عدالت میں بیان دیا کہ وہ مفاہمت کی وجہ سے اپنا بیان بدلنا چاہتے ہیں۔


’ہوا بھی چلے تو لگتا ہے ہم ڈوب جائیں گے‘ سیلاب متاثرین کو گھروں کی تعمیر کے لیے رقم کیوں نہ مل سکی؟

گذشتہ برس پاکستان میں آنے والے سیلابوں سے 33 لاکھ افراد متاثر ہوئے تھے۔  سندھ سب سے زیادہ متاثر ہونے والا صوبہ تھا، جہاں 23 لاکھ افراد بے گھر ہوئے جن کی ایک بڑی تعداد آج بھی خیموں میں رہنے پر مجبور ہے۔  ان کی بحالی کا کام سست روی کا شکار ہے۔ گزشتہ برس کے سیلابوں سے تینتیس لاکھ افراد متاثر ہوئے تھے۔ سندھ سب سے زیادہ متاثر ہوا۔ حکومت سندھ کے مطابق سیلابی بارشوں سے 21 لاکھ سے زائد گھر متاثر ہوئے ہیں جن میں 79 فیصد کچا سٹرکچر تھا، حکومت سندھ نے محکمہ ریونیو اور پاکستان فوج کی معاونت سے یہ سروے کیا تھا۔ حکومت نے مکمل مسمار گھر کا معاوضہ تین لاکھ روپے جبکہ جزوی گھر کے لیے ایک لاکھ روپے تعین کیا ہے۔ متاثرہ گھروں کے سروے کی توثیق اور تصدیق کا کام این جی اوز کو دیا گیا ہے جن کے اہلکار فہرست میں موجود گھروں میں جاکر ان کا معائنہ کرتے ہیں۔ سروے کے مطابق یہاں پر پینتالیس گھر بارشوں کی وجہ سے مسمار ہوئے تاہم یہاں کے رہائشی ان کی تعداد پچپن بتاتے ہیں یہاں پر اس وقت تک چھ ایسے گھر ہیں جن کے مالکان کو حکومت کی جانب سے مقررہ پیسے کی پہلی قسط چکی ہے جو پچہتر ہزار ہے۔ انھوں نے اپنے پڑوس کی طرف اشارہ کرتے ہوئے کہا کہ ان کا نام بھی فہرست میں نہیں ہے۔ دلمراد منگنہار گاؤں میں ایک ایک خیمے میں کئی کئی لوگ نظر آتے تھے، ایک رہائشی وزیر علی منگنہار نے بتایا کہ 2010 کے سیلاب کے بعد ایک این جی او نے انھیں سیمنٹ کے بلاکس کے ساتھ گھر بناکر دیے تھے حالیہ سیلاب سے وہ پہلے سے زیادہ متاثر ہیں لیکن ابھی تک حکومت کے سروے کا کوئی فائدہ نہیں ہوا۔ علی بخش ببر گاؤں میں ہم گذشتہ سال اکتوبر میں دین محمد ببر کے ساتھ گئے تھے جب وہ کشتی میں اپنے خاندان کے ساتھ واپس جارہے تھے۔ جب مئی کے دوسرے ہفتے میں ان کے گاؤں پہنچے تو اس وقت بھی ان کے گھر کے پیچھے پانی موجود تھا جو کئی سو ایکڑوں پر مشتمل تھا۔ حکومت نے جو سروے کیا ہے اس کے مطابق دادو ضلعے میں ایک لاکھ پینتس ہزار گھر مسمار ہوئے تھے تاہم اس میں صرف اس وقت تک 30 ہزار گھروں کی توثیق و تصدیق ہوچکی ہے۔  دادو میں موجود تنظیم کے ذمہ دار سکندر علی راہموں نے بی بی سی کو بتایا کہ انھیں جو فہرست ملی ہے وہ اس کی تصدیق کرتے ہیں، مستفید ہونے والے کا شناختی کارڈ دیکھا جاتا ہے ڈیٹا انٹری کے بعد اس کا بینک اکاؤنٹ کھلتا ہے جس میں رقم ادا کی جاتی ہے، تنظیم کے انجنیئر موجود ہیں جو ڈیزائن پر عمل درآمد کراتے ہیں  یہ تین سال کا منصوبہ ہے جس میں ایک لاکھ 164 ہزار مکمل کرکے دینے ہیں۔


سوا صدی پرانی بمبئی بیکری کا ’ذائقہ اب بھی وہی‘ حیدر آباد شہر میں سوا ایکڑ رقبے پر ایک بنگلے میں قائم بمبئی بیکری کے باہر آج بھی لمبی قطاریں نظر آتی ہیں۔  لوگ خاص طور پر بیکری کا مشہور کیک خریدنے کے لیے طویل انتظار کرتے ہیں لیکن ایک صدی سے بھی زیادہ عرصے سے قائم اس بیکری کی انتظامیہ نے کیک اور دیگر اشیا کا معیار اور ذائقہ کیسے برقرار رکھا ہوا ہے؟ جاننے کے لیے دیکھیے ریاض سہیل اور محمد نبیل کی یہ رپورٹ۔


Summary: جب گزشتہ دنوں فاطمہ بھٹو کی شادی کی تصاویر سوشل میڈیا پر شیئر ہوئیں تو جہاں ان کی سادگی سے کی جانے والی شادی زیر بحث رہی وہیں ان کی وہ تصویر بھی دلچسپی کا مرکز رہی جس میں ایک رسم  ’لانوا‘ کے دوران  فاطمہ اور ان کے شوہر عروسی جوڑے میں ملبوس ہیں اور ان کے سر ٹکرائے جا رہے ہیں۔

فاطمہ بھٹو کی شادی: سر سے سر ٹکرانا، کھیر چٹائی اور دلہن کے پاؤں دھونا، پاکستانی شادیوں کی انوکھی رسمیں

پاکستان میں جہاں شادی کا دن لڑکا لڑکی کی زندگی کا اہم ترین دن تصور کیا جاتا ہے وہیں شادی کی تقریبات کے دوران مختلف روایتی رسمیں اس موقع کو اور بھی یادگار اور حسین بنانے میں اپنا کردار بخوبی ادا کر رہی ہوتی ہیں۔  یہی وجہ ہے کہ جب گزشتہ دنوں فاطمہ بھٹو (جو پاکستان کی بڑی سیاسی جماعت پیپلز پارٹی کے بانی ذوالفقارعلی بھٹو کی پوتی ہیں) کی شادی کی تصاویر سوشل میڈیا پر شیئر ہوئیں تو جہاں ان کی سادگی سے کی جانے والی شادی زیر بحث رہی وہیں ان کی وہ تصویر بھی دلچسپی کا مرکز رہی جس میں ایک رسم  ’لانوا‘ کے دوران  فاطمہ اور ان کے شوہر عروسی جوڑے میں ملبوس ہیں اور ان کے سر کو باہم ٹکرایا جا رہا ہے۔ اس  یادگار تصویر پر جہاں اس خاص رسم ’لانوا‘ سے متعلق لوگوں نے سوالات کیے وہیں اپنے علاقے اور روایات سے متعلق شادی کی کئی دیگر رسموں سے متعلق بھی بات کی گئی۔  واضح رہے کہ صوبہ سندھ کے خاص رواج کے مطابق شادیوں میں نکاح کے بعد ادا کی جانے والی رسم لانوا میں میاں بیوی کو آمنے سامنے بٹھا کر ان کا  سر ایک دوسرے سے دھیرے دھیرے ٹکرایا جاتا ہے۔ پاکستان میں آباد مختلف پس منطر سے تعلق رکھنے والے لوگوں کے ہاں کئی نسلوں سے رائج بے شمار رسمیں ایسی ہیں جو انڈیا پاکستان کی تقسیم کے وقت سے بھی پہلے کی چلی آ رہی ہیں۔ شادی بیاہ کے مواقع پر بھی کئی ایسی رسومات ہیں جن پر تقسیم سے قبل کی چھاپ نمایاں ہے جب ہندو اور مسلمان ایک ساتھ رہا کرتے تھے۔  وہ کہتی ہیں کہ’خاندان میں ہونے والی تمام شادیوں میں جو رسم مجھے سب سے اچھی لگتی تھی وہ مہندی اور مایوں کے روز دولہا سے چھوٹی سالیوں کا نیگ (پیسے) لینا بہت پسند تھا۔ تو جب میری شادی ہوئی تو کزنز نے اس موقع کے لیے مل کر تیاری کی۔ میری کزنز نے میرے شوہر کی چھوٹی انگلی کو مہندی لگانے کے بہانے پکڑ کر اس وقت تک نہیں چھوڑا جب تک من پسند نیگ نہیں وصول کر لیا۔ وہ رونق یاد کر کے آج بھی ہنسی آتی ہے۔‘ شادی کے موقع پر ادا کی جانے والی خوبصورت رسومات پر پشاور سے تعلق رکھنے والی صحافی فرزانہ علی نے خیبرپختونـوا کی چند منفرد رسومات شیئر کرتے ہوئے بتایا کہ یوں تو وقت کے ساتھ رسومات کی ادائیگی میں کچھ نہ کچھ تبدیلیاں آ گئی ہیں لیکن ان کے علاقے ڈیرہ اسماعیل خان میں آج بھی ’موہاڑی‘ اور ’مٹھ‘ کی رسم ادا کی جاتی ہے۔ ’اس رسم میں جب کپاس دلہن کے ہاتھ پر رکھی جاتی ہے تو اس کی سہیلیاں دلہن کی مٹھی بند کرواتی ہیں تاکہ دولہا آسانی سے نہ کھلوا سکے۔ اس دوران خاندان کے نوجوان شغل  لگاتے ہیں اور ہنسی خوشی اس رسم کو ادا کیا جاتا ہے تاکہ دلہن گھر میں اجنبیت نہ محسوس کرے۔‘


Summary: بمبئی بیکری کے کیک بنتے تو حیدرآباد میں ہیں لیکن اس کی دھوم پورے پاکستان میں ہے۔ پھلاج رائے گنگا رام تھدانی نے1911  میں حیدرآباد کے علاقے صدر میں بمبئی بیکری قائم کی تھی۔

بنگلے میں قائم بمبئی بیکری، جہاں بننے والے کیک کی ترکیب ایک صدی بعد بھی راز ہے

پاکستان کے صوبہ سندھ کے شہر حیدرآباد کے علاقے صدر میں سرخ رنگ کی عمارت کے باہر اور اندر لوگوں کی قطار لگی ہوئی ہے۔ لکڑی کے فریم سے بنا دروازہ کھلتا ہے تو قطار میں کھڑے افراد میں سے ایک اندر کمرے میں داخل ہوتا ہے۔ پہلاج رائے گنگا رام تھدانی نے سنہ 1911 میں حیدر آباد کے علاقے صدر میں بمبئی بیکری قائم کی تھی۔ ایک بنگلے میں قائم اس بیکری میں رہائشگاہ بھی بنائی گئی۔ پہلاج رائے اپنے تینوں بیٹوں شیام داس، کشن چند اور گوپی چند کے ہمراہ یہاں رہتے تھے۔ بمبئی بیکری کا کیک ویسے تو پورے ملک میں مشہور ہے لیکن حیدر آباد کی تو یہ سوغات ہے۔  اس بیکری کے قیام کے ابتدائی دنوں میں 20 کیک بنتے تھے لیکن اس تعداد میں اب 100 گنا اضافہ ہو گیا ہے۔ یہاں کیک خریدنے کے لیے وقت مقرر ہے کیونکہ ہر وقت کیک دستیاب نہیں۔ بیکری صبح آٹھ بجے کھلتی ہے لیکن گاہکوں کی قطار اس سے پہلے لگ جاتی ہے پھر بھی ہر کسی کے حصے میں یہ کیک نہیں آتا۔ ان کے بقول ایسا بھی نہیں کہ یہ صرف بچوں کی ضد ہے بلکہ بمبئ بیکری کا ذائقہ بڑا منفرد ہے۔ وہ کہتے ہیں کہ کراچی میں بہت سی بیکریاں ہیں جہاں اس سے کہیں زیادہ قیمتیں ہیں لیکن ہم ان کے معیار سے مطمئن نہیں ہوتے۔‘ بمبئی بیکری میں چاکلیٹ، کافی، لیمن کیک کے علاوہ میکرون، فروٹ کیک اور بسکٹ تیار کیے جاتے ہیں۔ ان پر نہ تو ڈیزائن بنے ہوتے ہیں اور نہ ہی کسٹمرز کی فرمائش پر کیک پر بنائے جاتے ہیں۔ کیک کی طرح پیکنگ کا ڈبہ بھی سادہ ہے سفید رنگ کے ڈبے پر سرخ اور سبز چھپائی ہے جس پر ’شاپ ان دے بینگلو‘ (بنگلے میں قائم دکان) تحریر ہے۔ پہلاج رائے کے پوتے اور بمبئی بیکری کے مالک کمار تھدانی نے براڈ کاسٹر نصیر مرزا کو دیئے گئے ایک انٹرویو میں بتایا تھا کہ انھیں نقل مکانی کی ضرورت ہی محسوس نہیں ہوئی کیونکہ جب سندھ میں خون اور فساد ہوا تھا اس وقت حیدرآباد میں فسادات کم رہے۔ انھوں نے حیدر آباد کے اس علاقے میں ایک لاش بھی گرتے نہیں دیکھی تھی اس لیے انھوں نے اپنی دھرتی نہیں چھوڑی تھی۔ پاکستان میں بمبئی بیکری کی شناخت اس کا کیک ہے لیکن حیدر آباد کے شہریوں کے لیے اس کی ایک شناخت اس کے مالکان کی درویشی اور سخاوت بھی ہے۔ بمبئی بیکری کی عمارت کا رنگ پہلے سفید تھا جس کو اب سرخ پینٹ کیا گیا ہے۔ اس کی چار دیواری چھوٹی تھی جس کو 1980 کی دہائی میں حیدرآباد میں ہونے والی لسانی ہنگامہ آرائی کے بعد اونچا کیا گیا۔


معروف کاروباری شخصیت ایاز مہر کی مبینہ جبری گمشدگی کی تحقیقات میں ’کوئی پیشرفت نہیں‘

سندھ کی معروف کاروباری شخصیت ایاز مہر کو لاپتہ ہوئے ایک ہفتہ گزر چکا ہے مگر پولیس کے مطابق مبینہ جبری گمشدگی کے اس مقدمے میں تاحال کوئی پیشرفت نہیں ہوسکی ہے۔  ڈیفینس تھانے میں 48 سالہ ایاز مہر کے بھائی جاوید مہر کی مدعیت میں اغوا کا مقدمہ درج کیا گیا جس میں بتایا گیا ہے کہ ایاز آئل اینڈ گیس کے شعبے میں بزنس مین ہیں۔ اس کے مطابق ایاز کی کسی کے ساتھ کوئی دشمنی نہیں اور ان کو ’نامعلوم افراد دس اپریل کی صبح گیارہ بجے گزری سے اغوا کر کے لے گئے۔‘ وقت کے ساتھ ایاز مہر کی کمپنی کا دائرہ کار سندھ کے اضلاع قمبر شہداکوٹ، خیرپور سے نکل کر ڈیرہ مراد جمالی، جھل مگسی اور کرم ایجنسی تک پھیل گیا۔ اس کے علاوہ انھوں نے گھوٹکی کے بارڈر پر گابر کے مقام پر کینٹونمنٹ کی بھی تعمیر کی جس کے بعد وہ فوج کے سول ورکس میں بھی شامل ہوگئے۔  اس انتخابات سے قبل سیاسی میدان میں ان کو کوئی نہیں جانتا تھا۔ ان کی سیاسی انٹری پر کئی چہ مگوئیاں ہوئیں حالانکہ اس سے قبل ان کا بھائی نوید مہر نے 2015 کی بلدیاتی انتخابات میں آزاد حیثیت سے ٹاؤن کمیٹی چک کے چیئرمین کا انتخاب لڑا اور حالیہ بلدیاتی انتخاب میں انھوں نے چک ٹاؤن کے چیئرمین اور دو یوسیز پر کامیابی حاصل کی۔ نوید مہر کہتے ہیں کہ پیپلز پارٹی کے ساتھ ان کے خاندان کا تعلق نیا نہیں ہے۔ جنرل ضیاالحق کے مارشل لا میں ان کے والد دو مرتبہ سکھر سینٹرل جیل میں قید رہے، 1987 میں والد کی وفات ہوئی۔ اس وقت وہ چھوٹے تھے، اب جب بڑے اور سیٹلڈ ہوئے تو دوبارہ سیاست میں سرگرم ہوگئے۔ نوید مہر کہتے ہیں ان کی کمپنی کو گابر چھاؤنی کی تعمیر کا کنٹریکٹ مروجہ قوانین کے مطابق ملا، اس مشکل ریگستانی علاقے میں عرصہ دراز سے مشکل ترین حالات کی وجہ سے یہ تعمیر نہیں ہو پارہی تھی۔ ایاز مہر کی بازیابی کے لیے شکارپور میں احتجاجی دھرنے بھی دیے گئے جبکہ سوشل میڈیا پر بھی اس کی مذمت کی جا رہی ہے۔  ایاز مہر کے بھائی اور اغوا کے مقدمے کے مدعی جاوید مہر نے ٹوئٹر پر لکھا ہے کہ انجینیئر ایاز مہر اس ملک کا شہری ہے جس کے آئین میں دیےگئے فرسٹ کلاس حقوق ہیں۔ ’وہ کسی سوال یا الزام کا جواب اسی ملک میں رہ کر دے گا نہ کہ وی لاگرز کی طرح ملک سے باہر رہ کر۔ ہمارے ادارے اور ہم سب اس مٹی کے وارث ہیں۔‘ ادھر سینیٹر مشتاق احمد نے کہا ہے کہ ایک ارب سے زائد ٹیکس دینے والے 10 بڑے ٹیکس دہندگان میں سے 1، ایاز مہر، کا دن دہاڑے اغوا بدترین انتظامی نااہلی۔سندھ میں اغوا برائےتاوان 1 نفع بخش کاروبار۔ یہ سندھ حکومت کی سہولتکاری سےہو رہا ہے۔


وسعت اللہ خان کا کالم: کیا پاکستان کو واقعی چڑیا گھر کی ضرورت ہے؟

اس تاریخی نام کا قرض مشعلِ جہالت کے علمبرداروں نے یوں اتارا کہ پہلے تو تنزانیہ سے دو دو برس کے چار ہاتھیوں کو ان کی ماؤں سے جدا کر کے یا قتل کر کے پابہ زنجیر خرید کے کراچی پہنچایا گیا۔ پھر ان کے نام رکھے گئے سونو، ملکہ، مدھوبالا اور نور جہاں۔ اصلی نور جہاں کے ہوتے اگر کسی ہتھنی کا نام ملکہ کے نام پر رکھنے کے بارے میں کوئی سوچتا بھی تو ایسے شخص کو اسی ہتھنی کے پاؤں تلے رکھ دیا جاتا۔ شوق کے مارے یہ ہاتھی لے تو آئے مگر ان کی معیاری خوراک، کھلی فضا اور بیماری کی صورت میں مقامی سطح پر خوراک و علاج معالجے کا کوئی نظام نہ بنا پائے۔ چنانچہ جانوروں کی فلاح و بہبود سے متعلق عالمی تنظیم ’فور پا‘ کی ایک طبی ٹیم نے ہفتہ بھر نور جہاں کا تفصیلی معائنہ کیا، جتنا آپریشن ممکن تھا کیا گیا۔ نورجہاں کے لیے ضروری دواؤں کا کچھ زخیرہ تو طبی ٹیم اپنے ساتھ لائی مگر ٹیم کے جانے کے بعد زو انتظامیہ کے بقول ان دواؤں کو خریدنے کا بجٹ نہیں۔ ٹیم نے جاتے جاتے نصیحت کی کہ اگلے تین ہفتے تک نور جہاں کو مسلسل دیکھ بھال کی ضرورت ہے ورنہ یہ مر سکتی ہے۔ سرکاری رویہ یہ ہے کہ مر بھی گئی تو کیا ہوا اور کوئی ہتھنی پکڑ لائیں گے۔ مگر نور جہاں تو اس قابل بھی نہیں کہ اسے بین الاقوامی طبی ٹیم کے مشورے کی روشنی میں زو کی گھٹن سے نکال کے چند کلومیٹر پرے سفاری پارک کی نسبتاً  کھلی فضا میں منتقل کیا جا سکے۔ نور جہاں کا حال دیکھ دیکھ کے اس کی ساتھی ہتھنی مدھوبالا ویسی ہی اعصابی کیفیت سے گذر رہی ہے جس کیفیت سے اصلی مدھو بالا آخری دنوں میں گذر رہی تھی۔ چڑیا گھر کے انتظامی ذمہ دار بلدیہ کراچی کے ناظم سے جب نور جہاں کی کیفیت کے بارے میں پوچھا گیا تو ان کا کہنا تھا کہ گھبرانا نہیں ہے۔ ہم طبی ٹیم کے مشوروں کی روشنی میں اس کی پوری دیکھ بھال کر رہے ہیں۔ آخر جب ٹیم نور جہاں کی سرجری کر رہی تھی تو اسے کھڑا رکھنے کے لیے جو کرین استعمال کی گئی وہ بھی تو بلدیہ کراچی نے ہی فراہم کی تھی۔ اور انھی ارسطووں اور افلاطونوں کے دفتر سے چند ہفتے بعد یہ بیان بھی متوقع ہے کہ ’ہم نے تو نور جہاں کو بچانے کی ہر ممکن کوشش کی۔ مگر پریشانی کی کوئی بات نہیں۔ اس کی دیکھ بھال کے دوران ہونے والی غفلتوں کی چھان بین کے لیے ایک کمیٹی قائم کر دی گئی ہے۔کمیٹی کی سفارشات پر پورا پورا عمل کیا جائے گا۔‘ سفید ہاتھی پالنے کی ماہر ریاست اگر ایک اصلی ہاتھی تک نہ سنبھال پائے تو آپ کا کیا خیال ہے؟ آپ کو سنبھال لے گی؟  ویسے یونہی ایک بات ذہن میں آئی کیا پاکستان کو واقعی الگ سے کسی چڑیا گھر کی ضرورت ہے؟


سندھ میں ’قبائلی تنازعے‘ میں ہلاک ہونے والے ڈاکٹر اجمل ساوند کون ہیں؟

فرانس سے کمپیوٹر سائنس میں پی ایچ ڈی کرنے والے ڈاکٹر اجمل ساوند کو جمعرات کی صبح فائرنگ کر کے ہلاک کیا گیا ڈاکٹر اجمل ساوند کی یہ ویڈیو گزشتہ روز سے سوشل میڈیا پر وائرل ہے، جس میں وہ طالب علموں کو لیکچر دے رہے ہیں۔   فرانس سے کمپیوٹر سائنس میں پی ایچ ڈی کرنے والے ڈاکٹر اجمل ساوند کو جمعرات کی صبح کندھ کوٹ کے گھٹ تھانے کی حدود میں فائرنگ کر کے ہلاک کیا گیا۔ کندھ کوٹ کشمور پولیس، ڈاکٹر اجمل کے قتل کو قبائلی تنازعے کا شاخسانہ قرار دیتی ہے۔ ایس ایس پی کشمور عرفان سموں نے بی بی سی کو بتایا کہ قتل سندرانی اور ساوند قبائل میں تصادم کا نتیجہ ہے، جس میں اس وقت تک سات افراد ہلاک ہو چکے ہیں۔ ’ساوند قبیلے نے سندرانی قبیلے کے شخص پر کاروکاری کا الزام عائد کیا تھا۔ اس کے بعد اس نے قبائلی تنازعے کی شکل اختیار کی جس میں ایک عورت اور اجمل ساوند سمیت سات افراد ہلاک ہو چکے ہیں۔‘ اجمل ساوند کے بڑے بھائی ڈاکٹر طارق ساوند بتاتے ہیں کہ ان کے بھائی اپنی آبائی زمینیں دیکھنے گئے اور صبح جب واپس آ رہے تھے تو انھیں روک کر حملہ کیا گیا۔ سکھر کے صحافی ممتاز بخاری بتاتے ہیں کہ اجمل ساوند رات کو 12 بجے کچے میں اپنی زمینیں دیکھنے گئے تھے دوسرے روز صبح ان کی آئی بی اے سکھر میں کلاس تھی۔ ڈاکٹر اجمل یونیورسٹی آف ڈیکارٹس، پیرس میں ریاضی اور کمپیوٹر سائنس کی فیکلٹی میں بطور اسسٹنٹ پروفیسر کام کر رہے تھے لیکن پھر اپنے وطن لوٹ آئے ساوند قبیلے کے مسلح لوگ ڈاکٹر اجمل کی لاش لے کر ہسپتال پہنچے جہاں ان کا پوسٹ مارٹم کیا گیا۔  ڈاکٹر اجمل کی ہلاکت کے بعد ایک اور ویڈیو بھی وائرل ہوئی، جس میں ڈاکٹر اجمل کی ہلاکت کے بعد موٹر سائیکل سوار خوشی میں ہوائی فائرنگ کر رہے ہیں۔ کندھ کوٹ سے تعلق رکھنے والے ڈاکٹر اجمل ساوند کی بنیادی تعلیم کیڈٹ کالج لاڑکانہ میں ہوئی۔ ادب سے لگاؤ کی وجہ سے وہ وہاں ادبی رسالے اور سووینئر میگزین کے سب ایڈیٹر رہے۔ 2011 میں یونیورسٹی جین مونیٹ سینٹ ایٹین، فرانس سے کمپیوٹر سائنس (ویب انٹیلیجنس) میں ماسٹرز کیا، اس کے بعد پیرس کی ڈیکارٹس یونیورسٹی سے پی ایچ ڈی کی ڈگری حاصل کی۔ وہ یونیورسٹی آف ڈیکارٹس، پیرس میں ریاضی اور کمپیوٹر سائنس کی فیکلٹی میں بطور اسسٹنٹ پروفیسر کام کر رہے تھے۔ اس کے علاوہ پیرس کی سرکاری لیبارٹری میں وائرلیس ہیلتھ کیئر سسٹمز اور ایپلی کیشنز پر تحقیق سے بھی وابستہ رہے اور ایک روز یہ سب کچھ چھوڑ کر وطن لوٹ آئے۔ شہنیلا زرداری کے مطابق جب وہ پی ایچ ڈی کے بعد وطن واپس آئیں تو یہاں ریسرچ کا اتنا ماحول نہیں تھا تو انھوں نے اجمل سے رابطہ کیا جس کے بعد ان کے کچھ مشترکہ تحقیقی پیپر شائع ہوئے۔


Summary: ماہ بیگم کے دانش مندانہ فیصلوں نے اسے قندھار سے ہزاروں میل دور سندھ کی سرزمین پر تخت و تاج کی ملکہ بنا دیا۔ یکے بعد دیگرے اس کے دو شوہروں شاہ حسن اور عیسی خان ترخان نے حکمرانی کا تاج پہنا اور سندھ پر حکومت کی۔

ماہ بیگم: 50 برس تک سندھ کی تقدیر کے فیصلے کرنے والی ملکہ، جن کا آخری فیصلہ ان کی جان لے گیا

پھر ایک وقت آیا کہ ان کے دانشمندانہ فیصلوں نے انھیں قندھار سے ہزاروں میل دور سندھ کی سرزمین پر تخت و تاج کی ملکہ بنا دیا۔  یکے بعد دیگرے ان کے دو شوہروں شاہ حسن اور عیسیٰ خان ترخان نے حکمرانی کا تاج پہنا اور سندھ پر حکومت کی مگر اس سب کے لیے ماہ بیگم تاحیات جدوجہد کرتی رہیں۔  میر قاسم نے جام فیروز کو یہ راہ سجھائی کہ چچا صلاح الدین سے جنگ کے لیے ارغونوں کی مدد حاصل کی جا سکتی ہے۔ اس موقع پر دانا و بینا دریا خان نے روکنے کی کوشش کی کہ ارغون تو خود سندھ پر قبضے کا خواب دیکھ رہے ہیں کہ اگر ان کی فوج یہاں آگئی تو ہمارے لیے بُرا ہوگا۔ انھوں نے یہ بھی یاد دلایا کہ صرف چند ماہ قبل ماہ بیگم سندھ کے مزارات کی زیارت کے بہانے آئی تھیں جبکہ ان کی آمد کا اصل مقصد حالات سے واقفیت اور خصوصی ہدایات دینا تھا۔  شاہ بیگ کی وفات ہو چکی تھی اور شاہ حسن کے تمام امور کی نگرانی عیسی خان ترخان کر رہے تھے، جنھیں شاہ حسن نے منھ بولا بیٹا بنا رکھا تھا لیکن انھیں بھی ہر حکم کے لیے ماہ بیگم کی اجازت کی ضرورت تھی۔ ماہ بیگم اب سندھ کے ہر سیاہ و سفید کی مالک تھیں۔  ماہ بیگم نے سندھ کا اقتدار تو حاصل کرلیا تھا مگر انھیں بابر کاخوف لاحق تھا کہ وہ انھیں چین سے بیٹھنے نہ دے گا کیونکہ سندھ پر قبضہ بابر کی بھی خواہش تھی۔ اس خطرے کو ماہ بیگم کے ذہن رسا نے ایسے ٹالا کہ انھوں نے اپنی خوبصورت بیٹی ناہید بیگم کو بابر کے حرم میں دے دیا۔ یوں اب بابر سے قریبی رشتے داری ہوچکی تھی۔ یہی وجہ تھی کہ بابر نے ٹھٹھہ کا رُخ نہیں کیا اور دلی کی طرف روانہ ہو گئے۔ آنے والے دنوں میں ماہ بیگم نے عیسیٰ خان ترخان سے شادی کرلی جو شاہ حسن کے بعد ٹھٹھہ کے حکمران بنے۔ اب یہ بتانے کی ضرورت نہیں کہ اس سیاسی جوڑ توڑ میں بھی ماہ بیگم کا ہاتھ تھا۔ ماہ بیگم ایک بار پھر ملکہ بن چکی تھیں۔  1559 میں عیسی خان ترخان بہت کمزور ہو چکے تھے۔ ماہ بیگم کی بدقسمتی تھی کہ شاہ حسن سے ان کی کوئی اولاد نہ تھی جسے وہ باپ کے مرنے کی بعد تخت پر بٹھاتیں جبکہ عیسیٰ خان کی دوسری بیویوں سے بہت سی اولادیں تھیں جو تخت پر نظریں جمائے بیٹھے تھے۔  یہ سب ماہ بیگم کو ناپسند کرتے تھے کہ وہ ارغونوں کو سندھ پر حکمران بنا چکی تھیں اور اب بھی ارغونوں کا اثر رسوخ بہت تھا۔ ماہ بیگم بھی حالات کو بھانپ رہی تھی۔ بظاہر مرزا عیسیٰ خان ترخان چاہتے تھے کہ ان کا بیٹا صالح خان تخت و تاج کا مالک بنے لیکن ماہ بیگم اس بات کی مخالف تھیں۔ ماہ بیگم کا ووٹ مرزا محمد باقی کی جانب تھا۔


ہندو دیوتا کی توہین کے الزام میں میرپور خاص سے صحافی گرفتار

پاکستان کے صوبہ سندھ میں پولیس نے ہندو دیوتا شری ہنومان کی توہین کے الزام میں توہین مذہب کے قانون کے تحت ایک صحافی کو گرفتار کر لیا ہے۔ اس سلسلے میں میر پور خاص کے تھانہ سیٹلائیٹ میں مقدمہ بھی درج کر لیا گیا ہے۔ شکایت کنندہ رمیش کمار کا کہنا ہے کہ وہ لوہانہ پنچایت میر پور خاص کے نائب صدر ہیں۔ ان کا دعویٰ ہے کہ 19 مارچ کو وہ اپنے دوستوں کے ساتھ تھے جب انھوں نے دیکھا کہ ایک مقامی صحافی نے اپنے فیس بک پیج اور واٹس ایپ گروپ پر بھگوان شری ہنومان کی تصویر شیئر کی۔ رمیش کمار نے اپنی شکایت میں کہا کہ بھگوان ہنومان کی یہ تصویر شیئر کرکے صحافی نے ان کے اور ان جیسے دیگر ہندوؤں کے مذہبی جذبات کو ٹھیس پہنچائی۔ انھوں نے دعویٰ کیا کہ اس تصویر کو شیئر کر کے مذاہب کے درمیان تفرقہ پھیلانے اور امن و امان کو خراب کرنے کی کوشش کی گئی۔ سیٹلائیٹ پولیس سٹیشن نے رمیش کمار کی شکایت پر تعزیرات پاکستان کی دفعہ 295A اور 153A کے تحت مقدمہ درج کیا۔ پاکستان پینل کوڈ کی دفعہ 295A کے تحت ان لوگوں کو سزا دی جا سکتی ہے جو جان بوجھ کر دو مذاہب کے درمیان تفرقہ پھیلانے کی کوشش کرتے ہیں۔ مذہبی جذبات مجروح کرنے پر اس دفعہ کے تحت دس سال تک کی سزا دی جا سکتی ہے۔ پاکستان میں توہین مذہب کے مقدمات عموماً اقلیتی مذاہب کے لوگوں کے خلاف درج کیے جاتے ہیں لیکن کچھ ایسی مثالیں بھی موجود ہیں جب اکثریتی مسلم کمیونٹی کے لوگوں کے خلاف بھی توہین مذہب کے مقدمات درج کیے گئے ہیں۔ پاکستان کی ہندو برادری کے لوگوں نے اس سوشل میڈیا پوسٹ کی مخالفت کی تھی جبکہ سندھ میں مسلمانوں نے بھی اس پر تحفظات کا اظہار کیا تھا۔ صوبائی وزیر برائے اقلیتی امور گیان چند اسرانی نے اس واقعے کے بعد انسپیکٹر جنرل سندھ پولیس سے رابطہ کیا اور ایس ایس پی میر پور خاص سے بھی بات کی۔ انھوں نے صحافی کو فوری گرفتار کرنے کے احکامات بھی جاری کیے۔ انھوں نے کہا کہ ہندوؤں کے بھگوان کی توہین کی گئی، جس سے ہندوؤں کے مذہبی جذبات مجروح ہوئے ہیں۔ صوبائی وزیر کا کہنا تھا کہ یہ کام ریاست میں امن کو خراب کرنے کے لیے کسی سازش کے تحت کیا گیا ہو گا۔ ادھر پولیس کی حراست میں صحافی کا ایک ویڈیو بیان بھی سامنے آیا جس میں انھوں نے ہندو برادری سے معافی مانگتے ہوئے دعویٰ کیا کہ یہ پوسٹ انھوں نے خود نہیں کی تھی بلکہ یہ ان کے ساتھ کسی نے شیئر کی تھی، جسے انھوں نے مزید شیئر کیا۔ واضح رہے کہ پاکستان میں ہندوؤں کی سب سے زیادہ آبادی صوبہ سندھ میں رہتی ہے جبکہ سندھ کی 70 فیصد ہندو آبادی میرپورخاص میں رہتی ہے۔  تھرپارکر، عمرکوٹ اور سانگھڑ کے سرحدی اضلاع، میرپور خاص ڈویژن میں آتے ہیں اور ان اضلاع کی سرحدیں انڈیا سے ملتی ہیں۔


Summary: ’وڈیروں نے اپنی زمینیں بچانے کے لیے کچھ فاصلے پر موجود ایک نہر کو کٹ لگوا دیا، جب ہمیں پتا چلا تو ہم ان کے پاس گئے اور کہا کہ سائیں ہم ڈوب جائیں گے مگر انھوں نے ہماری بات نہیں مانی۔‘ صوبہ سندھ کا وہ علاقہ جہاں آج بھی سیلابی پانی موجود ہے اور بچے کشتیوں پر سکول جانے پر مجبور ہیں۔

سندھ: وڈیروں کی زمینیں تو بچ گئیں مگر عوام کے بچے آج بھی کشتیوں پر سکول جانے پر مجبور کیوں؟

مقامی افراد اس لیے یہ سڑک بنوا رہے ہیں کہ چھ ماہ سے زیادہ عرصہ گزر جانے کے بعد بھی اس سڑک اور آس پاس کے علاقے سے سیلابی پانی نہیں نکالا جا سکا ہے۔ سڑک کے ڈوب جانے کی وجہ سے سکول آنے جانے والے بچے اب کشتی استعمال کرتے ہیں۔  یہی حال صوبہ سندھ میں بہت سے ان علاقوں کا ہے جو سیلاب اور بارشوں کے پانی میں ڈوب گئے تھے۔ یہاں پانی جوں کو توں کھڑا ہے۔ اگرچہ دریائے سندھ ان علاقوں کے بہت قریب سے گزرتا ہے اور اس سیلابی پانی کا نکاس اس دریا میں ہو سکتا تھا مگر ایک عرصہ گزرنے کے باوجود یہ ممکن نہیں ہو سکا ہے۔  مہران ہائی وے انتہائی اچھی حالت میں ہے جس کی بنیادی وجہ یہ ہے کہ وہ اونچی ہے اور اس کے نیچے نکاسی آب کے لیے پُل بنائے گئے ہیں۔ سیلابی اور برساتی پانی ان پلوں کے نیچے سے گزر کر ہائی وے کے دوسری طرف بھی کئی کلومیٹر دور تک چلا گیا ہے۔  انھوں نے دعویٰ کیا کہ لیکن زیادہ پانی یہاں اس وقت آیا جب یہاں سے کچھ فاصلے پر چند وڈیروں نے وہ ڈیم توڑے جو انھوں نے اپنی زمینوں کو سیراب کرنے کے لیے خود سے بنا رکھے تھے۔  ’وڈیروں نے اپنی زمینیں بچانے کے لیے کچھ فاصلے پر موجود ایک نہر کو کٹ لگوا دیا۔ ہمیں جب پتا چلا تو ہم گئے تھے اُن کے پاس۔ ان سے کہا کہ سائیں ہم ڈوب جائیں گے۔ انھوں نے ہماری بات نہیں مانی۔ پولیس آ گئی، پولیس نے ہمیں وہاں سے نکال دیا۔‘ تاہم مقامی افراد نے مجھے بتایا کہ یہ منصوبہ ایک مرتبہ بھی فعال نہیں ہوا۔ جب سے بنا ہے اس وقت سے بند پڑا ہے۔ نشیبی علاقوں سے پانی نکالنے کے لیے مشینری وغیرہ کا استعمال کرنا پڑتا ہے اور اس کے لیے یہاں زیادہ تر لوگ حکومت کی امداد کے منتظر تھے، اور کچھ ابھی تک ہیں۔  ’دو فصلیں ضائع ہو چکی ہیں، اب ہمیں خدشہ ہے کہ تیسری بھی ضائع ہو جائے گی اگر یہ پانی نہیں نکلتا۔‘  فدا حیسن اب گزر بسر کے لیے مزدوری کرنے پر مجبور ہیں۔ ان کے گھر کا زیادہ تر حصہ بارشوں کے باعث گِر گیا تھا۔ وہ ’منچھر بچاؤ‘ تحریک بھی چلا رہے ہیں اور یہاں کا گاؤں ان ہی کے نام سے وابستہ ہے۔ منچھر کے کنارے نکاسی کی نہر کے سرے پر کھڑے ہو کر انھوں نے مجھے بتایا کہ اس کی وجہ یہ ہے کہ منچھر سے پانی کی نکاسی کا انتظام نہیں ہے۔ اڑل واہ نامی ایک نہر بنائی گئی تھی جس کی مدد سے جب منچھر میں پانی اضافی ہوتا ہے تو اس کو دریائے سندھ میں ڈالا جا سکتا ہے۔ اڑل ہیڈ کے مقام پر اس کے تین دروازے ہیں جبکہ اڑل ٹیل جہاں سے پانی دریا میں گرتا ہے وہاں پانچ دروازے ہیں۔


Summary: بلوچستان کے علاقے بارکھان میں مبینہ طور پر نجی جیل کی موجودگی اور ایک خاندان کی بازیابی نے اس ملک میں زمینداروں، جاگیرداروں اور سرداروں کی نجی جیلوں کی موجودگی کی بحث کو زندہ کر دیا ہے۔ سوال یہ اٹھتا ہے کہ کیا نجی جیلوں کا یہ پہلا انکشاف ہے؟

سندھ کی نجی جیلیں: ’لڑکی خوبصورت ہوتی تو منشی اس پر ہاتھ رکھ کر کہتا یہ زمین کا کام نہیں اور کام کرے گی‘

بلوچستان کے علاقے بارکھان میں مبینہ طور پر نجی جیل کی موجودگی اور ایک خاندان کی بازیابی نے پاکستان میں زمینداروں، جاگیرداروں اور سرداروں کی نجی جیلوں کی موجودگی کی بحث کو زندہ کر دیا ہے۔ سوال یہ اٹھتا ہے کہ نجی جیلوں کا کیا یہ پہلا انکشاف ہے؟ اس کا جواب نفی میں ہے۔  لالی کولھی اور ان کا خاندان عمرکوٹ کے ایک زمیندار کے پاس بائیس سال جبری مشقت کرتا رہا۔ بقول ان کے زمیندار کے بیٹے نے ان کی بہن سے ناجائز تعلق قائم کر لیا اور بھائیوں اور والد پر سختیاں بڑھا دیں اور کہا کہ یہ لڑکی اس کے حوالے کرو۔  ’پیروں میں آدھے من کی زنجیر باندھی جاتی تھی، بالآخر ایک کسان بھاگ نکلا اور اس نے عدالتوں سے رجوع کیا اور لالی کولھی کے خاندان سمیت 60 کسان رہا ہوئے۔‘ ایچ آر سی پی کی حیدرآباد میں ان دنوں میں خصوصی ٹاسک فورس موجود تھی۔ اس کے ایک سابق رکن اور سینئر صحافی ناز سہتو بتاتے ہیں کہ ’منو بھیل کے ساتھ وہ روانہ ہوئے لیکن اس سے پہلے مقامی سطح پر معلومات لی گئیں۔ یہ اس طرح سے کیا گیا تاکہ پولیس کو معلوم نہ ہو سکے۔‘ منو بھیل کا خاندان ابھی آزادی کی سانس بھی نہیں لے سکا تھا کہ اس کو دوبارہ اغوا کر لیا گیا۔ منو بھیل کے مطابق آزادی کے دو سال کے بعد ان کے خاندان کو کوٹ غلام محمد سے ایک زمیندار کے پاس سے اغوا کیا گیا تھا جہاں وہ گندم کی کٹائی کر رہے تھے۔  ’میرے والد کی عمر اس وقت ستر سال تھی میری والدہ ساٹھ سال کی تھی، کوئی حادثہ ہوتا ہے تو اس میں لاش مل جاتی ہے لیکن یہ تو حادثہ بھی نہیں اگر ایک آدمی بھی مجھے مل گیا تو میری کہانی سچی ہوجائے گی اور جب تک میں زندہ ہوں یہ شور کرتا رہوں گا کہ میرے ساتھ ناانصافی کی گئی۔‘ حقیقی کہانی پر مشتمل اس فلم میں ایک خاتون فرار ہوتی ہے اور اس کے بعد وہ اپنے رشتے داروں اور دیگر سیاہ فام افراد کو رہا کرواتی ہے۔ لالی کولھی بھی ایک ایسا ہی کردار ہیں۔ لالی کولھی بتاتی ہیں کہ ’ہم جبری مشقت کی شکایت عدالت میں کرتے ہیں پھر عدالت رہائی کی اجازت دیتی ہے اور ہم مدد کے لیے تھانے جاتے ہیں لیکن پولیس زمینداروں کے ساتھ مل جاتی ہے اس لیے انھیں پہلے سے آگاہ کر دیتی ہے۔ یہی وجہ ہے کہ انھیں متعدد بار اغوا کیا گیا اور مارا پیٹا گیا۔‘ ان میں سے کئی زمینداروں کو سیاسی جماعتوں کی پشت پناہی بھی حاصل رہی ہے۔ بارکھان جیسے واقعات پر ایوانوں اور سڑکوں پر خوب شور مچتا ہے، کمیٹیاں تشکیل دی جاتی ہیں اور پھر یہ معاملہ سرد خانے کا شکار ہو جاتا ہے۔


Summary: سٹیزن پولیس لیزان کمیٹی کے مطابق گذشتہ سال سٹریٹ کرائم کے 85948 واقعات ہوئے جو اس سے پہلے والے سال سے 10 فیصد زیادہ ہیں۔

کراچی کے سکول میں ڈکیتی کی واردات: ’وہ بار بار کہتا تھا گولی مار دوں گا‘

سٹیزن پولیس لیزان کمیٹی کے مطابق گذشتہ سال کراچی میں سٹریٹ کرائم کے 85948 واقعات ہوئے۔ ’انھوں نے کہا کہ وہ داخلے کے لیے آئے ہیں جس پر انھیں بتایا گیا کہ آپ زیادہ آگے آ گئے ہیں، دفتر باہر ہے، جس پر انھوں نے جواب دیا کہ آپ بیٹھ جائیں اور اس کے بعد انھوں نے اپنی گن بھی نکال لی۔‘ ’دیکھا تو جو بائیک چلا رہا تھا اس کے پاس گن تھی اور سامنے تانی ہوئی تھی۔۔۔ میں نے کہا چلو ضرورت مند ہیں کیا کرسکتے ہیں، لے جاؤ، جان سے بڑھ کر تو نہیں ہے لیکن افسوس یہ ہے کہ چوتھی بار میرے ساتھ یہ واقعہ ہوا تھا۔‘ گلبرگ کے رہائشیوں نے 10 نومبر کی صبح اس وقت بالی وڈ کی کرائم سیریز کا منظر دیکھا جب پولیس نے تین ڈاکوں کو مار گرایا۔ زاہد اصغر بتاتے ہیں کہ صبح 11 بجے وہ سوئے ہوئے تھے۔ ان کے بھائی آفس جا چکے تھے کہ فائرنگ کی آواز پر وہ ہڑا بڑا کر اٹھے اور لاونج میں گئے تو پی کیپ پہنے ہوئے نوجوان ان کے گھر کے اندر سے فائرنگ کر رہے تھے جبکہ باہر پولیس کی نفری تھی۔ ’وہ ہمیں باہر گلی کے کونے تک لے کر گئے اور پولیس سے گاڑی طلب کی۔ اسی دوران جس ڈاکو نے میری بیوی پر پستول تان کر رکھی تھی اس پر ایک کانسٹیبل نے نشانہ داغہ اور وہ گر گیا جس کے بعد دو مجھے چھوڑ کر بھاگے جنھیں پولیس نے گھیر کر مار ڈالا۔‘ گذشتہ سال 110 شہری ڈاکوں سے مزاحمت  کرتے ہوئے مارے گئے اسی لیے زیادہ تر شہری مزاحمت سے احتیاط برتتے ہیں۔ کراچی میں سٹریٹ کرائم کی روک تھام کے لیے شاہین سکواڈ تشکیل دیا گیا اور ان جرائم کی تحقیقات سی ٹی ڈی اور سی آئی اے پولیس کو دی گئی ہے۔ پولیس کا دعویٰ ہے کہ گذشتہ سال 3600 ملزمان کو گرفتار کیا گیا۔ وزیر اعلیٰ ہاؤس ان جرائم کو مانیٹر کر رہا ہے لیکن ان کوششوں کے باوجود سٹریٹ کرائم اس شہر کی رونقوں کو دیمک کی طرح چاٹ رہا ہے۔ ’داخلے متاثر ہوئے ہیں کیونکہ داخلے کے لیے اکثر مرد آتے تھے لیکن اب انھیں گیٹ سے ہی واپس بھیج دیا جاتا ہے۔‘ گلبرگ میں لٹنے سے بچنے والے زاہد اصغر کہتے ہیں کہ ’پہلے عام زندگی تھی لیکن اب خوف کی صورتحال ہے، بچے ہلکے سے کھٹکے سے پریشان ہوجاتے ہیں اور بیوی شدید صدمے سے دوچار رہی ہے۔‘ وہ کہتے ہیں کہ ’میں اب بھی حتیاط نہیں کرتا کیونکہ چہل قدمی کے دوران آپ کو ضروری کالز بھی آتی ہیں جیسا کہ گھر سے کال آ سکتی ہے کوئی ایمرجنسی ہو سکتی ہے اور اگر ٹیکسی بھی منگوانی ہے تو فون کے ذریعے ہی منگوائیں گے ناں۔‘


کیماڑی میں ’کیمیکلز‘ سے 16 افراد کی ہلاکت: ’فیکٹریاں پلاسٹک جلاتی ہیں، لوگوں کا سینہ جکڑا جاتا ہے‘

ڈپٹی کمشنر کیماڑی مختیار ابڑو نے انتظامی کمیٹی تشکیل دی ہے، جس میں ڈی ایچ او بھی شامل ہیں۔ یہ کمیٹی مثاثرہ افراد سے ملاقات کرے گی اور ہلاکتوں کے حقائق معلوم کرے گی۔ بی بی سی سے بات کرتے ہوئے ڈی سی ابڑو نے بتایا کہ یہ کوئی بڑی فیکٹریاں یا کارخانے نہیں جس طرح چھوٹے پیمانے پر گھروں میں فیکٹریاں ہوتی ہیں اس سطح کی فیکٹریاں ہیں۔ محکمہ صحت کی جانب سے جمعے کو کیمپ لگایا گیا ہے جس میں متاثرہ افراد کے خون اور بلغم کے نمونے اور ایکسرے لیے جا رہے ہیں۔ ڈی جی صحت عبدالحمید جمانی کا کہنا تھا کہ کسی بھی موت کی وجہ ابھی تک سامنے نہیں آئی ہے۔ بظاہر کیمیائی مادوں کی وجہ سے ہلاکتیں ہوئی ہیں۔ صوبائی وزیر ماحولیات اسماعیل راہو نے بی بی سی کو بتایا کہ متاثرہ علاقے میں انوائرمینٹل نمونے لیے جارہے ہیں جس کے لیے موبائیل لیبارٹری پہنچا دی گئی ہے۔ ان کا کہنا تھا کہ یہ بھی چیک کیا جارہا ہے کہ کیا ان فیکٹریوں کے پاس قانونی اجازت نامہ تھا یا نہیں اس کے مطابق کارروائی کی جائے گی۔
  مقامی افراد نے علاقے میں موجود فیکٹریوں سے نکلنے والے دھویں اور گیسوں کو ان ہلاکتوں کا ذمہ دار ٹھہرایا ہے تاہم محکمہ صحت کا کہنا ہے کہ ہلاکتوں کی وجہ کچھ ایسے کیمیکلز ہیں جو پھیپھڑوں کی بیماری کی وجہ بنتے ہیں۔
 وزیر اعلی سندھ مراد علی شاہ کی جانب سے انکوائری کے حکم کے بعد چار فیکٹریوں کو سیل کیا گیا جبکہ محکمہ صحت نے متاثرہ افراد کے خون کے نمونے و دیگر ٹیسٹ لیے گئے ہیں تاکہ ہلاکتوں کی وجوہات کا جائزہ لیا جا سکے۔ اس کے ساتھ ہی ساتھ ان کا کہنا ہے کہ چند چینی کمپنیاں ہیں جو پتھر کو جلاکر لوہا حاصل کر رہی ہیں اور اس کی وجہ سے یہ آلودگی ہوتی ہے۔
 سندھ کے محکمہ صحت کی جانب سے جاری بیان میں کہا گیا ہے کہ علی محمد گوٹھ میں پراسرار ہلاکتوں کی خبر سامنے آنے کے بعد تحقیقات میں معلوم ہوا کہ مرنے والوں میں ہر عمر کے افراد شامل ہیں جن کو بخار، گلے کی خرابی اور سانس میں تکلیف کی شکایت ہوتی اور پھر پانچ سے سات دن میں متاثرہ شخص کی ہلاکت  ہو جاتی۔
 بیان کے مطابق تحقیق سے معلوم ہوا کہ ہلاکتوں کی وجہ کچھ ایسے کیمیکلز ہیں جو پھیپھڑوں کی بیماری کی وجہ بنتے ہیں۔ اسماعیل کے مطابق محکمہ صحت کے ضلعی افسران سے موقف لینے کی ان کی کوش تو ناکام ہوئی تاہم اسی محکمے سے وابستہ افراد نے ان کو بتایا کہ اس گاوں میں خسرے کے خلاف مہم کے دوران ویکسین کروانے سے انکار کیا گیا تھا۔
 ’اگر یہ خسرہ ہوتا تو صرف بچے ہی اس میں مبتلا ہوتے۔‘ انھوں نے بتایا کہ ’یہ سب کیمیکلز کے اخراج کی وجہ سے ہو رہا ہے جو فیکٹریوں سے ہو رہا ہے۔‘


Summary: کراچی میں انسداد دہشتگردی کی عدالت نے پانچ برس قبل فرضی پولیس مقابلے میں قبائلی نوجوان نقیب اللہ محسود کی ہلاکت کے مقدمے میں سابق ایس ایس پی ملیر راؤ انوار سمیت تمام ملزمان کو بری کر دیا ہے اور کہا ہے کہ استغاثہ الزامات ثابت کرنے میں ناکام رہا۔

نقیب اللہ قتل کیس: راؤ انوار سمیت 18 ملزمان بری، لواحقین کا فیصلہ ہائیکورٹ میں چیلنج کرنے کا اعلان

عدالت نے فیصلے میں کہا کہ نقیب اللہ کو اغوا کر کے جعلی پولیس مقابلہ کیا گیا تاہم ملزمان کی جائے وقوعہ پر موجودگی ثابت نہیں کی جاسکی صوبہ سندھ کے دارالحکومت کراچی میں انسداد دہشتگردی عدالت نے پانچ برس قبل مشکوک پولیس مقابلے میں قبائلی نوجوان نقیب اللہ محسود کی ہلاکت کے مقدمے میں سابق ایس ایس پی ملیر راؤ انوار سمیت 15 ملزمان کو بری کر دیا ہے۔  عدالت نے اپنے مختصر فیصلے میں کہا ہے کہ یہ تو ثابت ہوتا ہے کہ یہ اغوا اور جعلی پولیس مقابلہ تھا لیکن استغاثہ ملزمان کی جائے وقوعہ پر موجودگی اور اس عمل میں ملوث ہونے کو ثابت نہیں کر سکا۔ نامہ نگار ریاض سہیل کے مطابق قتل کے اس مقدمے میں راؤ انوار سمیت 25 پولیس اہلکاروں کو نامزد کیا گیا تھا جن میں سے 18 کو بری کر دیا گیا جبکہ عدالت کا کہنا ہے کہ سات مفرور ملزمان کے بارے میں فیصلہ ان کی گرفتاری کے بعد سنایا جائے گا۔  جج نے فیصلہ سنانے سے پہلے کہا کہ نقیب اللہ کا اغوا اور جائے وقوع پر ان کا قتل ثابت ہوا ہے جبکہ نقیب اللہ پر دہشت گردی کی ایف آئی آر سی کلاس ہونے کے بعد اسے چیلینج نہ کیے جانے سے یہ بھی ثابت ہوتا ہے کہ وہ بےگناہ تھے تاہم عدالت نے قانونی اور تیکنیکی بنیادوں پر اس معاملے کا جائزہ لیا ہے جس سے یہ ثابت نہیں ہوتا کہ نامزد ملزمان اس قتل میں ملوث تھے۔  جنوبی وزیرستان سے تعلق رکھنے والے نقیب اللہ اور ان کے تین ساتھیوں کو 13 جنوری 2018 کی صبح کراچی میں پولیس اہلکاروں نے گولیاں مار کر ہلاک کر دیا تھا اور اس وقت کے ایس ایس پی ملیر راؤ انوار دعویٰ کیا تھا کہ ان کا تعلق شدت پسند تنظیم داعش اور لشکر جھنگوی سے تھا۔ بعدازاں جنوری 2019 میں کراچی کی انسداد دہشت گردی کی عدالت نے ہی نقیب اللہ محسود کے خلاف دہشت گردی، اسلحہ و بارود رکھنے کے الزام میں دائر پانچوں مقدمات خارج کردیے تھے اور قرار دیا تھا کہ نقیب اللہ کے سوشل میڈیا پروفائل سے معلوم ہوتا ہے کہ 'وہ ایک لبرل، فن سے محبت کرنے والا نوجوان تھا جو ماڈل بننے کا خواہشمند تھا۔' راؤ انوار کی بریت پر سیاسی و سماجی حلقوں سے لے کر عام صارفین سبھی نے سوشل میڈیا پر غم و غصے کا اظہار کیا ہے اور وہ یہ شکایت کرتے نظر آتے ہیں کہ پانچ سال کی تاخیر کے باوجود تاحال نقیب اللہ محسود کے اہلخانہ کو انصاف نہیں مل سکا ہے۔
 صحافی اجمل جامی نے حیرت ظاہر کی کہ 'مقدمے میں 51 گواہوں کے بیانات قلمبند ہوئے۔ پانچ سال نقیب اللہ محسود قتل کیس عدالتوں میں زیر سماعت رہا۔ اور اب کہا جا رہا ہے شواہد ناکافی ہیں۔'


Summary: حر جماعت کی تاریخ کے مصنف اور شاعر استاد نظامانی کہتے ہیں کہ پیر صبغت اللہ شاہ عرف سورہیہ باشادہ کے زمانے سے فیصلوں اور سوشل بائیکاٹ کی روایات ملتی ہیں اور پیر پگارا کا اپنی جماعت کو حکم تھا کہ تنازعات کے فیصلے آپس میں ہی کریں۔

’آٹھ بیٹیاں جوان ہیں لیکن اُن کا نکاح نہیں کر سکتے کیونکہ ہاتھ بند ہے‘

’حُر جماعت کی تاریخ‘ کے مصنف اور شاعر استاد نظامانی کہتے ہیں کہ پیر صبغت اللہ شاہ عرف سورہیہ بادشاہ کے زمانے سے فیصلوں اور سوشل بائیکاٹ کی روایات ملتی ہیں اور پیر پگارا کا اپنی جماعت کو حکم تھا کہ تنازعات کے فیصلے آپس میں ہی کریں۔ 85 سالہ اللہ بخش بھن بھی حُر جماعت سے وابستہ ہیں۔ انھوں نے برطانوی دور حکومت میں جب حروں کے خلاف آپریشن ہوا تھا تو کچھ عرصہ حراستی مرکز میں گزارا تھا۔ ان دنوں پیر صبغت اللہ شاہ عرف سورہیہ بادشاہ گدی نشین تھے۔  اللہ بخش بھن کہتے ہیں کہ رشتے کے لین دین، جائیداد کی تقسیم اور زمین کے بٹوارے کے جو تنازعات ہیں وہ جماعت کے خلفا کے پاس آتے تھے، مولوی اس میں شرعی اصولوں کے مطابق فیصلہ کرتے تھے۔ اگر کوئی فریق فیصلہ تسلیم نہ کرے تو کہا جاتا کہ اس کا ہاتھ بند ہے یعنی اس کو غمی خوشی میں نہیں بلایا جائے گا۔
 پیر صبغت اللہ شاہ عرف سورہیہ باشادہ کے زمانے سے فیصلوں اور سوشل بائیکاٹ کی روایات ملتی ہیں خلیفے اور ان کے ساتھی انھیں کہتے ہیں کہ آپ جماعت سے خارج ہو آپ مسلمان ہی نہیں، وہ نماز جمعہ پڑھنے نہیں دیتے اگر کوئی عزیز انتقال کر جائے تو اس کے جنازے میں نہیں جا سکتے، اپنے پیاروں کا آخری دیدار تک کرنے کی بھی اجازت نہیں ہوئی۔  اس فیصلے میں پیر صبغت اللہ کی گدی برقرار رکھی گئی جس کے باعث وہ پگارا یعنی ’دستار والا‘ کہلائے جبکہ دوسرے بھائی محمد یاسین شاہ کو والد کی وراثت میں سے جھنڈا دیا گیا جو ’پیر جھنڈا والا‘ کہلائے جانے لگے۔ علامہ غلام مصطفیٰ قاسمی لکھتے ہیں کہ پنجاب میں مسلمانوں پر مظالم ہو رہے تھے اور پیر صبغت اللہ شاہ ان سے غافل نہیں تھے۔ انھیں یہ بھی خطرہ تھا کہ سکھ آگے بڑھ کر سندھ میں داخل نہ ہوں اس لیے انھوں نے ’جہاد کا عزم‘ کر لیا تھا۔  پروفیسر لائق زرداری لکھتے ہیں کہ حزب اللہ شاہ پیر پگاران میں زبردست پیر گزرے ہیں۔ ان کی جماعت دو حصوں میں تقسیم ہو گئی: ایک شریعت محمدی کے مطابق چلنے والے جو خود کو ’سالم‘ کہتے تھے جبکہ دوسرے مرشد پر سر قربان کرنے والے (فدائی) جن کو ’فرق کرنے والے‘ کہا جاتا تھا۔
 ’سنہ 1929 میں ایک عورت نے پولیس کو درخواست دی کہ اس کے بیٹے کو پیر گوٹھ میں قید رکھا گیا، جس پر پولیس نے چھاپہ مارکر ابراہیم نامی لڑکے کو بازیاب کرنے کے علاوہ اسلحہ و بارود برآمد کرنے کا دعویٰ کیا۔ اس کیس میں پیر پگارا پیر صبغت اللہ شاہ کو 8 سال سزا سنائی گئی اور سندھ کے بعد رتنا گری جیل بھیجا گیا۔‘


Summary: جس پارٹی کا دل الطاف حسین کے قبضے میں اور دماغ اسٹیبلشمنٹ کے قبضے میں ہو، اس کا مقام سیاست میں وہی رہ جاتا ہے جو کار کی ڈگی میں پڑی سٹپنی کا۔ وسعت اللہ خان کا کالم۔۔۔

وسعت اللہ خان کا کالم بات سے بات: نئی ایم کیو ایم ڈگی میں پڑی سٹپنی

اگر یہ مطالبہ منطقی اعتبار سے درست  ہے تو پھر اسی اصول کے تحت پہلے مرحلے کا بائیکاٹ کیوں نہیں کیا گیا۔ ایسا کیسے ممکن ہے کہ آدھا سندھ پرانی حلقہ بندیوں کے تحت ہونے والے انتخابی عمل پر گزارہ کرے اور بقیہ سندھ  نئی حلقہ بندیوں کی فرمائش ڈال دے۔ اگر ایسا نہ ہوتا تو ایم کیو ایم کے علاوہ جماعتِ اسلامی اور پی ٹی آئی سمیت دیگر جماعتیں  بھی اس مطالبے کی وکالت کرتیں اور تحفظات رکھتے ہوئے انتخابی عمل میں حصہ نہ لیتیں۔
 کبھی بنا مانگے نولکھا بخش دیتا ہے تو کبھی چمچ کی چوری پر نالش جاری کر دیتا ہے۔ کبھی بامروت ڈاک خانے میں بدل جاتا ہے تو کبھی ہڑبڑا کے کھڑا ہو جاتا ہے اور اپنی آئینی و قانونی طاقت کا بھرپور احساس دلا دیتا ہے۔ کبھی گلی کے لونڈوں کے ساتھ تھڑے پر بیٹھ کے تاش کھیلنے لگتا ہے اور پھر اچانک ان لمڈوں کو بزرگوں کے احترام  کا بھاشن دینے لگتا ہے۔
 اسی گرم و سرد و بلغمی مزاج کے سبب الیکشن کمیشن کے بارے میں نونیوں کا رویہ رسمی علیک سلیک اور کام نکالنے والا ہے۔ پیپلز پارٹی کا رویہ اس بوڑھے جوڑے جیسا ہے جو نہانے کی نیت سے پانی چولہے پر چڑھاتا ہے مگر پھر ناسازگار امکانات سے مایوس ہونے کے بجائے اسی پانی کی چائے بنا لیتا ہے
جبکہ  پی ٹی آئی کا رویہ بدتمیزانہ حد تک بے تکلفانہ ہے۔  یہ  درست ہے کہ اسٹیبلشمنٹ کے لیے پنجاب میں مسلم لیگ ق اور سندھ میں ایم کیو ایم کی وہی اہمیت ہے جو امریکہ کے لیے اسرائیل کی ہے۔ امریکہ مشرقِ وسطی کی اتھل پتھل میں اسرائیل کی مدد سے طاقت کا توازن برقرار رکھتا ہے جبکہ یہاں اینٹی اسٹیبلشمنٹ جذبات کے ترازو کو متوازن رکھنے کے لیے دونوں جماعتوں کو حسبِ ضرورت باٹ کے طور پر استعمال کیا جاتا ہے۔
 مگر میرے خیال میں اس انتظام میں ق کو ایم کیو ایم کے مقابلے میں کم ازکم دو نمبر کی سبقت حاصل ہے کیونکہ ق کو یہ آرٹ معلوم ہے کہ دس سیٹیں ہونے کے باوجود بھی سو سے زائد سیٹیں رکھنے والی پارٹیوں کو اپنے سیاسی تحمل  کی تھاپ پر کیسے تاتا تھئیا کروایا جا سکتا ہے۔
 جبکہ ایم کیو ایم  کی قیادت چالیس سالہ تجربے کے باوجود آج بھی طالبِ علمانہ دور کے جذباتی دماغ سے فیصلے کرتی ہے بلکہ درست جملہ شاید یہ ہے کہ آج کی ایم کیو ایم کو بتا دیا جاتا ہے کہ بھائی یہ ہے فیصلہ  جسے آپ نے دنیا کے سامنے اپنا فیصلہ بتانا ہے۔
 چنانچہ اب نہ کوئی اس کی انتخابی بائیکاٹ کی دھمکی کو سنجیدگی سے لیتا ہے اور نہ ہی حکومت چھوڑنے کے انتباہ  کو۔ ویسے بھی جس پارٹی کا دل الطاف حسین کے قبضے میں اور دماغ اسٹیبلشمنٹ کے قبضے میں ہو، اس کا مقام سیاست میں وہی رہ جاتا ہے جو کار کی ڈگی میں پڑی سٹپنی کا۔


کراچی کے بلدیاتی انتخابات سے ایم کیو ایم کا بائیکاٹ: شہر کے میئر کے پاس کیا اختیارات ہوتے ہیں؟

سندھ میں مقامی حکومتوں کی مدت اگست 2020 میں ختم ہو گئی تھی اور قانون کے مطابق بلدیاتی حکومت کی مدت ختم ہونے کے چار ماہ کے اندر انتخابات کا انعقاد ہونا چاہیے تاہم مردم شماری، حلقہ بندیوں اور قدرتی آفات کا جواز بنا کر ان بلدیاتی انتخابات کو متعدد مرتبہ ملتوی کیا جا چکا ہے۔ سندھ میں بلدیاتی انتخابات کا دوسرا مرحلہ گذشتہ سال 24 جولائی کو ہونا تھا تاہم صوبے میں غیر معمولی بارشوں اور سیلاب کی وجہ سے اسے تین بار ملتوی کیا گیا اور بالآخر الیکشن کمیشن آف پاکستان نے 15 جنوری کو انتخابات کا اعلان کیا جس کے تحت سندھ کے دو بڑے شہروں کراچی اور حیدرآباد میں انتخابات ہوں گے۔ انتخابات سے صرف دو روز قبل حکومت سندھ نے کراچی اور دادو میں انتخابات ملتوی کر دیے جس کے ساتھ کراچی کی حلقہ بندیوں کا نوٹیفیکیشن بھی واپس لے لیا گیا۔ ایم کیو ایم کے تمام دھڑوں کے انضمام کے بعد پریس کانفرنس میں تنظیم کی قیادت نے جمعے کی شب پریس کانفرنس میں ان حلقہ بندیوں کو مسترد کیا تھا اور الیکشن سے ایک رات قبل بلدیاتی انتخابات سے بائیکاٹ کا اعلان کر دیا۔  متحدہ قومی موومنٹ پاکستان نے 15 جنوری کو انتخابات کے انعقاد کے خلاف سندھ ہائی کورٹ اور پھر سپریم کورٹ سے رجوع کیا جس میں حالیہ مردم شماری اور اس کی بنیاد پر حلقہ بندیوں پر اعتراضات اٹھائے اور مؤقف اختیار کیا کہ یہ حلقہ بندیاں دوبارہ کی جائیں۔ ایم کیو ایم کے مطابق حلقہ بندیوں سے متعلق الیکشن کمیشن کا نوٹیفکیشن غیر قانونی ہے کیونکہ جب نوٹیفکیشن جاری کیا گیا تھا اس وقت کمیشن میں پنجاب اور خیبر پختونخوا کے نمائندے نہیں تھے تاہم سندھ ہائی کورٹ نے اس درخواست پر فیصلہ دیا کہ حلقہ بندیوں پر سپریم کورٹ کا فیصلہ آ چکا ہے۔ ان کا کہنا ہے کہ ’ایم کیو ایم حلقہ بندیوں اور مردم شماری کی بنیاد پر انتخابات منسوخ کروانا چاہتی ہے حالانکہ یہ وہی ایم کیو ایم تھی جس نے مشترکہ طور پر مردم شماری کے نتائج کا اعلان کیا تھا، جس میں  کراچی کی آبادی کو گھٹا کر نصف کر دیا گیا تھا۔‘ انھوں نے کہا کہ الیکشن کمیشن کے رویے پر ان انتخابات کا بائیکاٹ کرتے ہیں۔ ان کے مطابق ہمارے الیکشن میں جانے کا مطلب یہ ہو گا کہ کہ ہم نے حلقہ بندیوں کو تسلیم کر لیا ہے۔ جنرل پرویز مشرف کے دور حکومت میں جب اختیارات کی نچلی سطح پر منتقلی کے قانون کے تحت بلدیاتی انتخابات منعقد کیے گئے تو ایم کیو ایم نے ان کا بائیکاٹ کیا اور جماعت اسلامی اکثریتی جماعت کے طور پر سامنے آئی جس میں نعمت اللہ خان میئر منتخب کیے گئے۔


سانگھڑ میں دیا بھیل کا سر دھڑ سے الگ کرنے کے الزام میں ’جادوگروں‘ سمیت چار گرفتار

پاکستان کے صوبہ سندھ کے ضلع سانگھڑ میں دیا بھیل نامی خاتون کے قتل کے الزام میں پولیس کے مطابق دو جادوگروں سمیت چار افراد کو گرفتار کیا گیا ہے۔
 گذشتہ سال دسمبر کے اواخر میں دائر کیے گئے اس مقدمے کے مطابق دیا بھیل کو قتل کر کے ان کا سر دھڑ سے الگ کیا گیا اور چہرے کی کھال سمیت چھاتی بھی کاٹی گئی۔
 ان کے مطابق ان اقدامات کی مدد سے بھوپو (جادوگر) روپو بھیل، بھوپو لونیو بھیل، ساجن بھیل اور مقتولہ دیا بھیل کے بھائی دیا رام کو گرفتار کیا گیا اور ملزمان کی جانب سے جُرم کا اعترافی بیان بھی دیا گیا ہے۔
 دیا بھیل کے قتل کا واقعہ 27 دسمبر کو صوبائی دارالحکومت کراچی سے تقریباً 250 کلومیٹر دور واقعہ وسطی سندھ کے ضلع سانگھڑ کے علاقے سنجھورو میں ہوا۔
 دیا بھیل کا پوسٹ مارٹم سنجھورو ہسپتال میں کیا گیا۔ محکمہ صحت کے ایک اہلکار کے مطابق سر اور دھڑ بالکل الگ الگ لائے گئے تھے، کھوپڑی پر ماس نہیں تھا، ناک کان وغیرہ بھی کٹے ہوئے تھے جبکہ چھاتی سے پستان بھی کاٹ دیے گئے تھے۔ یہ اعضا ابھی تک پولیس کو نہیں ملے ہیں۔
 لہذا انھوں نے ابتدائی تفتیش کے بعد اس کو رہا کر دیا تھا۔ ’لوگوں کے بیانات میں اس کی جائے وقوعہ کے پاس موجودگی کا علم ہوا جس کے بعد دوبارہ اس کو گرفتار کیا گیا اور اس نے تسلیم کیا کہ اس نے دیگر ساتھیوں کے ساتھ یہ قتل کیا ہے۔‘
 سانگھڑ پولیس کا کہنا ہے کہ ملزم روپو بھیل کی مقتولہ سے دوستی تھی۔ جب ان کے شوہر کی وفات ہوئی تو مقامی لوگوں نے شبہ ظاہر کیا کہ انھوں نے ’جادو ٹونا کر کے انھیں قتل کیا ہے اور دباؤ میں گاؤں چھوڑ کر وہاں سے جا چکے ہیں۔‘ تاہم پولیس کے مطابق روپو بھیل کا مقتولہ کے بھائی دیا رام سے رابطہ برقرار رہا۔
 پولیس کے مطابق ملزم نے اعترافی بیان میں کہا کہ انھیں دیا کی دوسروں کے ساتھ بھی دوستی کا پتہ چلا اور انھوں نے انھیں روکا لیکن وہ نہ مانیں جس کے بعد انھیں قتل کرنے کا فیصلہ کیا جس میں دیا کے بھائی نے ان کا ساتھ دیا۔
 وہ کہتے ہیں کہ ’ان جادوگروں کی سوچ کے مطابق جو منفی جادو ہے جس میں کسی کی زندگی کو نقصان پہنچانا ہے اس میں انسانی کھال استعمال ہوتی ہے۔ اسی لیے انھوں نے اسے الگ کیا اور سوچا بعد میں آکر لے جائیں گے۔ دوسرے روز وہ آئے لیکن کھال نہیں تھی تاہم بھوپو کی نشاندہی پر سر کے بال ملے ہیں۔ خدشہ ہے کہ کھال جانور کھا گئے ہوں گے۔‘ دیا بھیل کے قتل پر انڈین حکام کی جانب سے پاکستان میں اقلیتوں کے تحفظ کا مطالبہ کیا گیا ہے۔


Summary: سندھ ہائیکورٹ نے دعا زہرہ کو عارضی طور پر ان کے والدین کے حوالے کرنے کا حکم دیا ہے اور یہ فیصلہ دیا ہے کہ مستقل حوالگی کا فیصلہ ٹرائل کورٹ کی جانب سے کیا جائے گا۔

سندھ ہائیکورٹ کا دعا زہرہ کو عارضی طور پر والدین کے حوالے کرنے کا حکم

سندھ ہائیکورٹ نے عدالتی حکم پر شیلٹر ہوم بھیجے جانے والی لڑکی دعا زہرہ کو عارضی طور پر ان کے والدین کے حوالے کرنے کا حکم دیا ہے اور یہ فیصلہ دیا ہے کہ مستقل حوالگی کا فیصلہ ٹرائل کورٹ کی جانب سے کیا جائے گا۔  دعا زہرہ کے والدین کے وکیل جبران ناصر نے ایک پیغام میں کہا ہے کہ  ’سات ماہ کی طویل جنگ کے بعد متاثرہ بچی آخر کار گھر لوٹ رہی ہے۔۔۔ (ہمیں) اس کیس سے کئی سبق سیکھنے ہوں گے اور چائلڈ میرجز (کم عمری کی شادیاں) روکنے کے لیے اصلاحات درکار ہوں گی۔‘ اپنے فیصلے میں سندھ ہائی کورٹ نے کہا تھا کہ دعا زہرا اس کیس کا مرکزی کردار ہیں اور ٹرائل کورٹ میں ان کا کیس زیر التوا ہے اس لیے کراچی میں ان کی موجودگی ضروری ہے۔  فیصلے میں یہ بھی کہا گیا تھا کہ بظاہر دعا زہرا اپنے شوہر سے ناخوش ہیں اور ان کے ساتھ رہنا نہیں چاہتیں تاہم دوسری جانب وہ بظاہر اپنے والدین سے بھی خوفزدہ ہیں اس لیے شیلٹر ہوم میں رہنا ان کے لیے مناسب ہو گا۔ سماعت کے دوران دعا زہرہ کے شوہر ہونے کا دعویٰ کرنے والے ظہیر احمد کے وکیل نے عدالت سے استدعا کی کہ لڑکی کو والدین کے حوالے کرنے کی درخواست ناقابل سماعت ہے۔  انھوں نے کہا کہ اس کیس میں دعا زہرہ مرکزی گواہ ہیں اور شیلٹر ہوم میں ان کی والدین سے متعدد ملاقاتیں ہوئی ہیں۔ ان کی جانب سے استدعا کی گئی کہ ظہیر احمد کو بھی ملاقات کی اجازت ملنی چاہیے۔
 سماعت کے دوران سندھ ہائیکورٹ کے جسٹس اقبال کلہوڑو نے دعا زہرہ کو روسٹرم پر بلایا اور پوچھا کہ ان کا نام کیا ہے۔ اس پر انھوں نے بتایا کہ ان کا نام دعا زہرہ ہے اور وہ ساتویں کلاس کی طالبہ تھیں۔  اس کے بعد عدالت نے شیلٹر ہوم کو حکم دیا کہ وہ بچی کو عارضی طور پر والدین کے حوالے کریں مگر ساتھ یہ حکم جاری کیا کہ مستقل حوالگی کا فیصلہ ٹرائل کورٹ کی جانب سے کیا جائے گا۔
 عدالت نے حکم جاری کیا ہے کہ ’بچی نے عدالت میں بیان دیا کہ وہ والدین کے ساتھ جانا چاہتی ہے۔ والدین 10 لاکھ روپے کے ذاتی مچلکے جمع کرائیں۔ بچی کی مستقل حوالگی سے متعلق فیصلہ ٹرائل کورٹ کرے گی۔ چائلڈ پروٹیکشن آفیسر لیڈی پولیس کے ہمراہ ہر ہفتے والے دن بچی سے جا کر ملاقات کریں گی۔‘
 ادھر دعا زہرہ کے والدین کے وکیل جبران ناصر نے ٹوئٹر پر اپنے پیغام میں کہا ہے کہ ’سات ماہ کی طویل جنگ کے بعد متاثرہ بچی آخر کار گھر لوٹ رہی ہے۔
 ’انھوں نے کسی شبہے کے بغیر معزز ہائیکورٹ کو بتایا کہ وہ والدین کے ساتھ رہنا چاہتی ہیں۔ اس کیس سے کئی سبق سیکھنے ہوں گے اور چائلڈ میرجز (کم عمری کی شادیاں) روکنے کے لیے اصلاحات درکار ہوں گی۔‘


Summary: متحدہ قومی موومنٹ کے دھڑوں کے انضمام کا باضابطہ اعلان تو تاحال سامنے نہیں آیا تاہم ملاقاتوں اور رابطوں کا سلسلہ جاری ہے۔ مگر سوال یہ ہے کہ ایم کیو ایم کے دھڑوں کو متحد کرنے کی ضرورت کیوں پیش آ رہی ہے اور  اس کے پس پردہ کیا عوامل کارفرما ہو سکتے ہیں؟

اسٹیبلیشمنٹ کی ’خواہش‘ یا متحدہ کی سیاسی ضرورت: دھڑوں میں بٹی ایم کیو ایم کو متحد کرنے کی کوشش کیوں کی جا رہی ہے؟

متحدہ قومی موومنٹ کے دھڑوں کے انضمام کا تاحال باضابطہ اعلان تو سامنے نہیں آیا تاہم فریقین میں ملاقاتوں اور رابطوں کا سلسلہ جاری ہے۔ ان ملاقاتوں کے بعد سوال یہ ہے کہ ایم کیو ایم کے انضمام کی ضرورت کیوں پیش آ رہی ہے؟ کیا یہ انضمام پارٹی کی سیاسی ضرورت ہے اور یہ اتحاد کتنا پائیدار اور کارگر ثابت ہو گا؟ یا اس کے پیچھے کوئی اور عوامل کارفرما ہیں؟ قائد اعظم یونیورسٹی کے پروفیسر ڈاکٹر فرحان صدیقی کہتے ہیں کہ اسٹیبلشمنٹ کے اہداف تبدیل ہوتے رہتے ہیں۔ ’کراچی کا تقسیم شدہ سیاسی مینڈیٹ اسٹیبلیشمنٹ کے لیے فائدہ مند ہے۔ انھیں خوف و خطرہ پی ٹی آئی اور عمران خان کے بیانیے سے ہے اس لیے اس جماعت کو محدود کرنا ہے اور توقع یہ ہے کہ ایم کیو ایم اُن کی کچھ نشستیں کم کر سکتی ہے مگر ایسا بھی نہیں کہ اس سے ایم کیو ایم دوبارہ ایک سیاسی قوت بن کر سامنے آئے گی۔‘ کراچی میں ایم کیو ایم کے انضمام کی سرگرمیوں پر سوشل میڈیا پر بھی بہت تبصرے سامنے آ رہے ہیں، ڈاکٹر فرحان صدیقی کہتے ہیں کہ ایم کیو ایم کی بالادستی اور تسلط ختم ہو چکا، جنریشن تبدیل ہو چکی ہے جو 20- 25 سال کا نوجوان ووٹر ہے اس نے الطاف حسین کی سیاست کو نہیں دیکھا، جو ایم کیو ایم کا نظریہ تھا جس کی بنیاد پر اسی اور نوے کی دہائی سے لے کر اس نے راج کیا۔ ’ایم کیو ایم کے پاس وقت بہت کم ہے کیونکہ چھ ماہ بعد الیکشن ہے تو ایسے میں وہ سیاسی نعرہ کیا ہو گا جس کی بنیاد پر وہ لوگوں کو متحرک کریں گے۔ جو شکوہ شکایت والی سیاست ہے کہ ہمیں یہ نہیں ملا، ہمیں وہ نہیں ملا اس پر لوگ سوال اٹھائیں گے کہ آپ کے پاس بلدیاتی ادارے تھے، آپ کا گورنر تھا آپ کے پاس ایم این ایز، ایم پی ایز تھے، وفاق میں اتحاد تھا تو آپ نے کراچی میں کیا انھیں کیا دیا۔‘ ’ان کے حمایت کتنی ہے اس کی آزمائش نہیں ہوئی لیکن بعض لوگوں کا خیال ہے کہ ایک بڑا ووٹ خاموش ہو گیا ہے اور وہ لندن کے ساتھ جڑا ہوا ہے۔ حقیقت تبھی ممکن ہے جب لندن گروپ کو بھی اجازت دیں پھر دیکھیں کہ سیاسی طور پر وہ کہاں کھڑے ہوئے ہیں ورنہ ایم کیو ایم جب بھی ہارے گی لندن اس کو اپنی کامیابی قرار دے گا۔


Summary: سندھ کے ضلع عمر کوٹ میں ایک معمر خاتون لکھاں کچھی نے کئی روز سے نبی سر تھانے کے باہر دھرنا دیا ہوا ہے۔ ان کا دعویٰ ہے کہ بیٹی کے مبینہ اغوا اور تبدیلی مذہب کے بعد ان کی آنکھوں کے سامنے ان کے بیٹے کو قتل کیا گیا تاہم پولیس اسے حادثہ قرار دے رہی ہے۔

بیٹی کے مبینہ اغوا، تبدیلی مذہب کے بعد بیٹے کی ہلاکت: ’پولیس چشم دید گواہ ماں کا بیان نہیں لے رہی‘

پاکستان کے صوبہ سندھ کے ضلع عمر کوٹ میں ایک معمر خاتون لکھاں کچھی نے کئی روز سے نبی سر تھانے کے باہر دھرنا دیا ہوا ہے۔ ان کا دعویٰ ہے کہ بیٹی کے مبینہ اغوا اور تبدیلی مذہب کے بعد ان کی آنکھوں کے سامنے ان کے بیٹے کو قتل کیا گیا تاہم پولیس اسے ٹریفک حادثہ قرار دے رہی ہے۔  لکھاں نے بتایا کہ گذشتہ ماہ ان کی شادی شادہ بیٹی شریمتی لالی کو مبینہ طور پر اغوا کیا گیا۔ انھوں نے میر پور خاص کے کوٹ غلام محمد پولیس تھانے جا کر مقدمہ درج کرانے کی کوشش کی لیکن ’پولیس نے انکار کیا کیونکہ ملزم پولیس اہلکار تھا۔‘
 مقامی عدالت کے حکم پر پولیس نے شریمتی لالی کو عدالت میں پیش کیا جس نے بتایا کہ انھوں نے مذہب تبدیل کر لیا ہے اور اب ان کا نام ’سمرین‘ ہے۔ انھوں نے بتایا کہ انھوں نے عبید اللہ سے شادی کی ہے۔
 لکھاں کچھی کا کہنا ہے کہ ماں بیٹا دونوں بیٹی کو موٹر سائیکل پر لے کر عمر کوٹ ضلعے کے علاقے نبی سر آ گئے جہاں ان کی بیٹی رہتی ہیں کیونکہ انھیں خدشہ تھا کہ ان پر حملہ ہو سکتا ہے۔
 ان کا دعویٰ ہے کہ لالو ’مدہوشی کی حالت میں تھا۔ وہ سڑک پر گرا۔ اس کو پہلے نبی سر ہسپتال، اس کے بعد کنری ہسپتال اور وہاں سے حیدرآباد منتقل کیا گیا جہاں اس کی موت ہوئی۔‘ بقول ان کے، پولیس کے پاس ’گواہوں کے بیانات موجود ہیں۔‘
 ان کا کہنا ہے کہ موٹر سائیکل پر سڑک حادثے میں ہاتھوں اور پیروں پر خراشیں آتی ہیں اور سر پر آگے کی طرف سے چوٹ لگتی ہے، نہ کے پیچھے سے۔’جن گواہوں کے بیانات کی بات کی جا رہی ہے، ان میں سے ایک تین کلومیٹر دور موجود تھا۔ دوسرا ایک کلومیٹر دور واقع لنک روڈ پر موجود تھا۔  شریمتی، لکھاں کچھی سمیت ایک درجن کے قریب اقلیتی حقوق کے کارکن پیر کی دوپہر سے نبی سر تھانے کے باہر دھرنا دیے ہوئے ہیں تاہم ان کی ایف آئی آر درج نہیں کی گئی۔
 سندھ کے محکمہ انسانی حقوق کے مشیر سریندر ولاسائی نے بی بی سی کو بتایا کہ انھوں نے آئی جی سندھ سے رابطہ کیا ہے جنھوں نے یقین دہانی کرائی ہے کہ ایک لیڈی اے ایس پی کی سربراہی میں تحقیقاتی کمیٹی تشکیل دی جا رہی ہے جو فریقین کے بیانات لے گی اور اس کے بعد میرٹ پر مقدمے کا فیصلہ ہوگا۔
 سندھ کے محکمہ انسانی حقوق کے مشیر سریندر ولاسائی  کا کہنا ہے کہ پولیس کو لالی کو تحفظ فراہم کرنا چاہیے اور کسی اتھارٹی کے سامنے پیش کر کے بیان لینا چاہیے تاکہ یہ معلوم ہو سکے کہ وہ کسی دباؤ یا خوف میں بیان دے رہی ہیں یا اپنی رضامندی سے۔


Summary: سندھ کی پولیس ڈاکوؤں کی نگرانی اور ان سے مقابلے کے لیے ڈرونز کی خریداری کر رہی ہے، لیکن کیا کچے کے جنگلات میں یہ ڈرونز کارگر ثابت ہوسکتے ہیں؟

کچے کے ڈاکوؤں کا ڈرونز سے مقابلہ: سندھ پولیس کن مقاصد کے لیے لڑاکا ڈرون استعمال کرے گی؟

پاکستان میں صوبہ سندھ کی پولیس ڈاکوؤں کی نگرانی اور اُن سے مقابلے کے لیے ڈرونز کی خریداری کر رہی ہے، لیکن سوال یہ ہے کہ پولیس زمین کے بجائے فضا سے ڈاکوؤں کا مقابلہ کرنے کا کیوں سوچ رہی ہے اور کیا کچے کے جنگلات میں یہ ڈرونز کارگر ثابت ہوسکتے ہیں؟ ایس ایس پی تنویر تنیو کے مطابق گھوٹکی میں حملے کے بعد وزیراعلیٰ سندھ اور آئی جی پولیس کی سربراہی میں اعلیٰ سطح پر اجلاس اور مشاورت کے بعد ڈاکوؤں کے خلاف کارروائیوں اور ان کی نگرانی کے روایتی انداز میں جدت لانے کا فیصلہ کیا گیا ہے۔ انھوں نے بتایا کہ کچے میں جزیرے بنے ہوئے ہیں، اس کے علاوہ پانی کے تالاب اور جھیلیں ہیں اور اس علاقے کی یہ جغرافیائی صورتحال ڈاکوؤں کے حق میں جاتی ہے۔ ’اسی وجہ سے ماضی قریب میں بیشتر کارروائیوں میں پولیس کی شہادتیں ہوئیں اور ناکامی کا سامنا کرنا پڑا ہے۔ دریائے سندھ کے دونوں اطراف میں کچے کے علاقے میں محکمہ جنگلات کی لاکھوں ایکڑ زمین موجود ہے، جس میں سے محکمے کے مطابق وسیع رقبے پر ڈاکوؤں کا قبضہ ہے۔‘ ڈرونز کے استعمال پر محقق نیہا انصاری کا کہنا ہے کہ قانون نافذ کرنے والے ادارے دنیا بھر میں ان کا استعمال کرتے ہیں لیکن ان کا زیادہ تر استعمال نگرانی کے مقاصد کے لیے کیا جاتا ہے،  جیسے کوئی بڑا عوامی مظاہرہ ہو رہا ہے یا جھڑپیں ہو رہی ہیں ان کی نگرانی کے لیے یہ استعمال ہوتے ہیں۔ پولیس بالخصوص امریکہ میں تعاقب کے لیے بھی ان کا استعمال کرتی ہے لیکن زیادہ تر استعمال نگرانی کی حد تک ہے۔ نیہا انصاری کا مزید کہنا تھا کہ ’امریکی پولیس نے لڑاکا ڈرونز کے استعمال کے لیے پٹیشن دائر کی ہے، جیسے سان فرانسسکو یا ڈیلس کی ریاستیں اور شہر ہیں جہاں پولیس چاہ رہی ہے کہ وہاں لڑائی میں بھی ڈرونز اور روبوٹ کا استعمال کیا جائے۔  اس حوالے سے سندھ کے سابق ایڈووکیٹ جنرل ضمیرگھمرو کہتے ہیں کہ پولیس نگرانی کے لیے ڈرونز استعمال کر سکتی ہے لیکن ہدف بنانے کے لیے انھیں ریگیولیٹ کرنا پڑے گا اور اس کی حدود کا تعین کرنا ہو گا۔ ’پولیس کا کام ملزم کو گرفتار کر کے اس کو عدالت میں پیش کرنا ہے۔ اب ان ڈرونز کا کن مقاصد کے لیے اور کب کب استعمال کیا جائے گا، یہ واضح ہونا چاہیے کیونکہ جہاں نشانہ بنایا جائے گا وہاں خواتین اور بچے بھی ہوسکتے ہیں۔‘  ان کا کہنا ہے کہ ’ڈرونز نے قانون نافذ کرنے والے اداروں کے لیے کم وقت اور صلاحیت میں اضافہ کیا ہے۔ جب پولیس پیچھا کر رہی ہوتی ہے یا ملزمان کی نگرانی کر رہی ہوتی ہے تو اس میں ڈرونز نے وقت کم کر دیا ہے اور انٹیلیجنس کا بڑا سہارا بنے ہیں۔


بحریہ ٹاؤن: حادثے میں پانچ افراد کی ہلاکت، ’میری زندگی کے 45 منٹ جنھیں میں کبھی نہیں بھول پاؤں گی‘

’ماموں نے کہا سب کلمہ پڑھو، میری آنکھوں کے سامنے گاڑی میں موجود میری امی، بھائی، ماموں، اور ممانی دم توڑ گئے، اس دوران میں شور مچا رہی تھی کہ مجھے نکالو، میں زندہ ہوں، ہماری مدد کرو۔‘ 21 سالہ ابیہہ بتاتی ہیں کہ ’کافی دیر بعد ایک مزدور مدد کو آیا، وہ شور مچا رہا تھا کہ سیڑھی لاؤ، ایک لڑکی زندہ ہے اسے نکالنا ہے۔ کافی دیر کے بعد کوئی سیڑھی لایا اور مزدوروں نے بڑی مشکل سے مجھے اس گڑھے سے نکالا۔‘ ’پھر اُس مزدور نے میرے کزن عبداللہ کو بھی گڑھے سے نکال کر باہر فٹ پاتھ پر میرے قریب ہی لٹا دیا۔ میں نے عبداللہ کے سینے پر ہاتھ رکھا تو تب بھی اس کی سانسیں چل رہی تھیں۔ میں نے چلاتے ہوئے مزدور کو کہا پلیز ہماری مدد کرو، ہمیں ہسپتال لے جاؤ، عبداللہ ابھی زندہ ہے۔‘ ’جب دوبارہ میری آنکھ کُھلی تو میں لیاقت نیشنل ہسپتال میں تھی۔ میں نے اٹھ کر اپنی امی، بھائی، ماموں اور عبداللہ کے بارے میں پوچھا مگر کوئی بھی کچھ جواب نہیں دے رہا تھا۔ بعد میں مجھے پتا چلا کہ گاڑی میں موجود چھ افراد میں سے صرف میں ہی زندہ بچی ہوں۔ میں کسی کے جنازے میں بھی شرکت نہیں کر سکی، میں خود تو ہسپتال میں تھی مگر ویڈیو کال پر گھر میں سب جنازے پڑے دیکھ رہی تھی۔‘ بحریہ ٹاؤن کراچی کے سکیورٹی انچارج میجر ریٹائرڈ شاہ زیب کے مطابق یہ حادثہ گاڑی کی تیز رفتاری کے باعث پیش آیا تھا۔ اُنھوں نے کہا کہ بحریہ ٹاؤن میں تعمیرات کے حوالے سے واضح قوانین موجود ہیں جن کے تحت جب بھی کوئی تعمیرات کی جاتی ہے تو سائیٹ کے اطراف میں رکاوٹیں لگائی جاتی ہیں اور تنبیہی بورڈز نصب کیے جاتے۔  کرائم سین تبدیل کیے جانے کے سوال پر ان کا کہنا تھا کہ ایسا کچھ نہیں۔ انھوں نے کہا کہ پولیس حادثے کے بعد اس مقام پر آئی تھی اور حادثے کے کچھ دن تک کرائم سین کو برقرار رکھا گیا اور اس میں کوئی تبدیلی بھی نہیں کی گئی۔  گڈاپ سٹی ٹریفک سیکشن کے انچارج شاہ نواز کے مطابق بحریہ ٹاؤن کا اپنا ٹریفک پولیس وارڈن کا نظام موجود ہے اس لیے وہاں پولیس کی نفری بھی کم ہی چکر لگاتی ہے۔ انھوں نے بتایا کہ حادثہ سڑک کے بیچ میں بنائے گئے گڑھے میں گاڑی گرنے کے باعث پیش آیا ہے۔ ٹریفک پولیس کی رپورٹ میں لکھا گیا ہے کہ گاڑی تیز رفتار تھی اور پہلے وہ سڑک پر الٹ گئی اور پھر ایک کھائی میں جا گری۔


Summary: صوبہ سندھ کی حکومت نے سکولوں میں میوزک کی تعلیم دینے کا فیصلہ کیا ہے جس پر مذہبی حلقوں کا اعتراض سامنے آیا ہے۔

’کسی کو نعت خواں بننا ہے تو بنے، اگر عاطف اسلم بننا چاہتا ہے تو اسے بھی حق ہے‘

پاکستان کے صوبہ سندھ میں جمعیت علما اسلام کے بعد تحریک لبیک پاکستان نے بھی سکولوں میں میوزک ٹیچرز بھرتی کرنے کی مخالفت کر دی ہے تاہم صوبائی وزیر تعلیم سید سردار علی شاہ کا کہنا ہے کہ وہ کسی کو زبردستی موسیقی کی تعلیم نہیں دیں گے۔ سندھ اسمبلی میں پیر کو اجلاس میں تحریک لبیک پاکستان کے رکن اسمبلی مفتی قاسم نے توجہ دلاؤ نوٹس پر میوزک ٹیچرز کی بھرتی کی مذمت کی اور کہا کہ عربی ٹیچرز کا فقدان ہے، اس کے بجائے گوئیے بھرتی کیے جا رہے ہیں۔ اُنھوں نے مزید کہا کہ ’سندھ کے ٹی وی چینلز میوزک کے چینلز اور ڈرامہ چلا رہے ہیں۔ ہم نے تو کسی پر حملہ نہیں کیا اور نہ ہی کوئی بند کیا ہے۔ شادی میں میوزک چلتا ہے لوگ اپنی خوشی مناتے ہیں، کسی مولوی یا عالم نے کسی شادی ہال کے باہر جا کر دھرنا تو نہیں دیا، میوزک کو لازمی چیز قرار دے رہے ہیں جس سے سندھ کی تعلیم کو تباہ کیا جا رہا ہے۔‘ سندھ کے صوبائی وزیر تعلیم سید سردار علی شاہ کا کہنا ہے کہ موسیقی فقط ناچ گانے کا نام نہیں ہے۔ ’جتنی بھی مذہبی کتابیں ہیں اس میں لیرک (ترنم) ہے، پاکستان کا ترانہ موسیقی کے ساتھ بجتا ہے، یہ موسیقار نے بنایا ہے۔‘ ’اگر آپ کو اعتراض ہے تو پھر اجمیر میں خواجہ معین الدین چشتی کی قوالی بند کر دیں، قونیہ میں رقص درویشاں بند کر دیں، شاہ عبداللطیف بھٹائی کی درگاہ پر صدیوں سے جاری راگ بند کر دیں، بلھے شاہ پر جو کافیاں گائی جاتی ہیں ان کو بھی بند کر دیں۔ دنیا کے دیگر اسلامی ممالک مصر، ترکی، انڈونیشیا اور ملائشیا میں بھی موسیقی کی تعلیم دی جاتی ہے۔‘ مجوزہ منصوبے کے تحت سندھ میں چھٹی کلاس سے موسیقی کی تعلیم دی جائے گی اور یہ ایک اختیاری مضمون ہو گا۔ اساتذہ کی بھرتی کے لیے اشتہار بھی شائع ہو چکا ہے جس کے بعد مذہبی حلقوں کی جانب سے اعتراضات سامنے آئے۔ صوبائی وزیر کا کہنا تھا کہ سندھ میں حیدرآباد، تھر پارکر، عمرکوٹ سمیت کئی اضلاع میں روایتی منگنہار خاندان موجود ہیں جو صدیوں سے موسیقی سے وابستہ ہیں۔ اُنھوں نے کہا کہ جن کی عمر زیادہ سے زیادہ 43 برس ہے اور وہ عملی طور پر گلوکار ہیں تو اُنھیں بھی شامل کیا جائے گا۔ یاد رہے کہ پاکستان کے سرکاری سکولوں میں موسیقی کے اساتذہ کبھی بھرتی نہیں کیے گئے ہیں اور صوبہ سندھ میں پہلی بار یہ اقدام کیا جا رہا ہے۔ اس سے قبل مشنری سکولز اور نجی اداروں کے طالب علموں کو دیگر فنون لطیفہ کے ساتھ موسیقی اور اس کے آلات اور سازوں کے بارے میں تعلیم دی جاتی رہی ہے۔


’لیونگ انڈس‘ منصوبہ: کیا دریائے سندھ اگلی صدی دیکھ پائے گا؟

دنیا کے بڑے دریاﺅں میں نیل اوردریائے سندھ وہ دریا ہیں جو اپنے پانی کے ساتھ بڑی مقدار میں ریت اورزرخیز مٹی لاتے ہیں لیکن دریائے سندھ کے پانی میں ریت اورمٹی کی مقدار دریائے نیل سے تین گنا زیادہ ہوتی ہے۔  یہ بھی حقیقت ہے کہ تہذیبیں دریا ہی کے کنارے پھلتی پھولتی اور ارتقا کے مراحل طے کرتی ہیں۔ دریائے سندھ کے کناروں پر بھی دنیا کی قدیم ترین تہذیب ’وادی مہران کی تہذیب‘ یا انڈس سولائزیشن نے جنم لیا اور یہیں ارتقا کے مراحل طے کیے۔ (یہاں وادی سندھ سے مراد صرف صوبہ سندھ نہیں کیونکہ ہزاروں برس پر محیط اس تہذیب کے نشانات سندھ کے علاوہ پنجاب، بلوچستان، خیبر پختونخوا اور انڈیا میں بھی پائے گئے ہیں)۔        گوکہ یہاں سے ملنے والی اشیا پر موجود عبارت ابھی مکمل طور پر پڑھی نہیں جا سکی مگر دیگر شواہد کی بنیاد پر ماہرین اس تہذیب کو پانچ ہزار جبکہ حالیہ ریسرچ کے مطابق سات ہزار سال قدیم تہذیب مانتے ہیں اور اسے مصری اور عراقی تہذیب سے قدیم اور حجم میں ان دونوں سے کہیں بڑی قرار دیتے ہیں۔
  آج دریائی وسائل ہماری بے پروائی، غیر دانش مندانہ اقدامات، ماحولیاتی شکستگی اور موسمیاتی تبدیلیوں کے ہاتھوں انتہائی خطرات سے دوچار ہیں لہذا آج جب اس عظیم تہذیب کی دریافت کو سو سال ہو چلے ہیں تو یہ سوال ضرور ذہن میں اٹھتا ہے کہ جس سندھو دریا نے ہزار ہا سال سے انسانی تہذیب کی اپنے پانی سے آبیاری اور خدمت کی، وہ کیا اگلی صدی دیکھ پائے گا؟
 ’اس سال کے سیلاب نے آنے والے منظرنامے کو اور بھی واضح کر دیا ہے۔ پاکستان کو اس حوالے سے تیار رہنے کی جتنی ضرورت اب ہے پہلے کبھی نہ تھی۔ لہذا پاکستان کو اگر محفوظ کرنا ہے تو دریا ئے سندھ اور اس کے وسائل کو محفوظ رکھنا ہوگا کیونکہ دریائے سندھ اور پاکستان ایک دوسرے کے لیے لازم و ملزوم ہیں۔‘  آبی وسائل کے ماہرڈاکٹر حسن عباس نے اس منصوبے کو مستقبل کے لیے خوش آئند قرار دیا ہے لیکن ان کا اعتراض ہے کہ دریائے سندھ کی تنزلی کی اصل وجوہات دریا پر تعمیر کیے گئے میگا سٹرکچر ہیں، جس سے پانی کو ذخیرہ اور اس کا بہاؤ موڑا جاتا ہے لیکن لیونگ انڈس منصوبے میں اس کا کوئی واضح ذکر نہیں۔  ملک کی 80 فیصد سے زیادہ قابل کاشت زمین دریائے سندھ کے پانی سے سیراب ہوتی ہے اور ملک کے 10 میں سے 9 بڑے شہر دریا کے 50 کلومیٹر کے اندر واقع ہیں۔
 موئنجو دڑو کی تہذیب کے خاتمے کی وجوہات میں ماہرین کا خیال ہے کہ شاید انڈس اور ہاکڑو دریا نے اپنا پاٹ بدل لیا تھا لہذا پانی کی کمی نے ان شہروں کی معیشت تباہ کر دی اور زندگی یہاں سے روٹھ گئی۔


Summary: موئن جو دڑو دنیا کی عظیم قدیم تہذیب ہے لیکن اس دنیا میں بہت کم لوگ جانتے ہیں۔

’مُردوں کا ٹیلہ‘: پاکستان میں واقع 40 ہزار کی آبادی والا ’جدید شہر‘ جس میں رہنے والے کہاں گئے، کچھ معلوم نہیں

میں لاڑکانہ شہر کے اُن کھنڈرات میں تھی جو مرکزی شہر سے ایک گھنٹے کی مسافت پر تھے، اس قدیم شہر کا نام موئن جو دڑو تھا۔ آج اس شہر کے محض کھنڈرات باقی رہ گئے ہیں، 4,500 سال پہلے یہ نہ صرف دنیا کے قدیم ترین شہروں میں سے ایک تھا بلکہ ایک ترقی پذیر خطہ تھا جس میں اپنے دور کے لحاظ سے انتہائی جدید انفراسٹرکچر موجود تھا۔ خیال کیا جاتا ہے کہ موئن جو دڑو میں کم از کم 40,000 لوگ آباد تھے، اس شہر نے 2500 قبل مسیح سے 1700 قبل مسیح تک ترقی کی۔ لیکن قدیم مصر اور میسوپوٹیمیا کے شہروں کے مقابلے میں، جنھوں نے ایک ہی وقت میں ترقی کی تھی، موئن جو دڑو کا نام پاکستان سے باہر بہت کم لوگوں نے سُنا ہے۔ یہ 1700 قبل مسیح میں ختم ہو گیا تھا، اور آج تک کسی کو قطعی طور پر یقین نہیں ہے کہ اس شہر کے باشندے یہاں سے کیوں نقل مکانی کر گئے یا وہ کہاں گئے۔ مجموعی طور پر محققین کو یقین نہیں ہے کہ یہ شہر 1700 قبل مسیح کے آس پاس کیوں ختم ہو گیا یا اسے خالی کر دیا گیا، حالانکہ بڑے پیمانے پر خیال کیا جاتا ہے کہ آب و ہوا کے عوامل نے اس کی بربادی میں ایک کردار ادا کیا ہو گا۔ اس کے باوجود، رضوی نے وضاحت کی کہ موئن جو دڑو کا غائب ہونا کوئی فوری واقعہ نہیں تھا۔ انھوں نے کہا کہ ’شہر خود اچانک خالی نہیں ہوا تھا۔ 1900 قبل مسیح کے آس پاس آپ دیکھتے ہیں کہ ایک تبدیلی ہوتی ہے، شہر میں رہنے والے لوگوں کے نشانات مادی صورت میں کم ہونا شروع ہو جاتے ہیں۔ ایسا نہیں ہے کہ سب چلے گئے ہیں، لیکن کچھ محلے ایسے ہیں جو آپ شروع کرتے ہیں۔ اس کے بعد کے ادوار میں آبادی کی تعداد پہلے کے ادوار کی طرح نہیں رہتی ہے۔ آپ دیکھتے ہیں کہ لوگوں کی شہر چھوڑنے کی رفتار سست ہے۔‘  کئی ہزار سال بعد اب اگست 2022 میں پاکستان میں آنے والے تباہ کن سپر سیلاب کے بعد یہ شہر ایک بار پھر خطرے سے دوچار ہے۔ ڈاکٹر اسما ابراہیم، ماہر آثار قدیمہ اور میوزیالوجسٹ جو ملک بھر میں تحفظ کے کام میں مصروف ہیں، نے تصدیق کی کہ موئن جو دڑو کو نقصان پہنچا ہے، اس کی سائٹ پر سیلاب اس سے کم تھا جو آثار قدیمہ کے ماہرین کو اصل میں خدشہ تھا۔ علاقے کے لیے ایک دیرپا منصوبہ نہ صرف آثار قدیمہ کو فائدہ دے گا بلکہ اس کے آس پاس رہنے والے سولنگی جیسے بہت سے مقامی لوگوں کو بھی فائدہ پہنچے گا۔ ڈنڈ گاؤں میں سولنگی کے گھر سے بودھ مت کا گول گنبد صاف نظر آتا ہے۔ انھوں نے زور دیا کہ ’میرے لیے موئن جو دڑو قدیم تہذیب کا خزانہ ہے۔ ہمیں اس کی آئندہ نسلوں کے لیے حفاظت کرنی چاہیے۔‘


Summary: سندھ کے ضلع گھوٹکی کے علاقے رونتی میں پانچ نومبر کو ہونے والے اس آپریشن کی کہانی جب کچے کے علاقے میں ڈاکووں نے اچانک حملہ کر کے ایک ڈی ایس پی اور دو ایس ایچ اوز سمیت پانچ پولیس اہلکاروں کو ہلاک کر دیا۔

گھوٹکی میں پولیس پر کچے کے ڈاکوؤں کی جانب سے حملے کی حقیقت کیا؟

یہ الفاظ سندھ کے ضلع گھوٹکی کے اوباڑو تھانے کے ایک اہلکار کے ہیں جو پانچ نومبر کو رونتی میں کچے کے علاقے میں اس پولیس آپریشن میں شریک تھے جس کے دوران ڈاکووں نے اچانک حملہ کر کے ایک ڈی ایس پی اور دو ایس ایچ اوز سمیت پانچ اہلکاروں کو ہلاک کر دیا تھا۔
  واضح رہے کہ آئی جی سندھ پولیس کے مطابق یہ حملہ اس وقت کیا گیا جب پولیس کی ٹیم نے کچے کے ڈاکووں کے ایک اہم کمانڈر کے گھر پر چند مغویوں کی بازیابی کے لیے چھاپہ مارنے کے بعد اس کو اپنا کیمپ بنایا اور رات میں راکٹ لانچر سے لیس ڈاکووں نے ان پر حملہ کر دیا۔
  بی بی سی سے بات کرتے ہوئے پولیس اہلکار نے کہا کہ ’پولیس کے ایک بیس کیمپ پر چند منٹ کے لیے بکتر بند گاڑیاں رکیں جہاں ڈی ایس پی صاحب نے نفری دیکھی اور اس کے بعد پھر ہماری بکتر بند گاڑیاں کچے کے علاقے کی جانب چلنا شروع ہو گئیں۔‘
 پولیس اہلکار کے مطابق اسی دوران ڈاکووں کی جانب سے ایک اور راکٹ داغا گیا جس سے کمرے میں موجود ڈی ایس پی سمیت تمام افراد زخمی ہو گئے۔
  ایک مقامی صحافی نے نام نہ ظاہر کرنے کی شرط پر بتایا کہ حملے کے 24 گھنٹے کے بعد تک ڈاکو ہلاک ہونے والے ڈی ایس پی عبدالمالک بھٹو کا موبائل فون استعمال کرتے رہے اور ان کے واٹس ایپ سے مختلف ویڈیوز مقامی صحافیوں کو بھیجتے رہے۔
  یہ مقابلہ گھوٹکی کے اسی علاقے رونتی میں ہوا تھا جہاں بعد میں پولیس پر بڑا حملہ کرکے ڈی ایس پی سمیت پانچ افسران و اہلکار کو ہلاک کیا گیا۔
  پولیس کے مطابق سلطان عرف سلطو شر تین ایس ایچ اوز سمیت 12 پولیس افسران و اہلکار کے قتل میں ملوث تھا اور اس پر سندھ میں قتل، ڈکیتی، رہزنی سمیت 98 مقدمات درج تھے۔ پولیس کے مطابق سندھ حکومت نے اس کی گرفتاری یا مقابلے میں مارے جانے پر ایک کروڑ روپے انعام کی سفارش کر رکھی تھی۔
  2020 میں اس وقت کے ایس ایس پی شکارپور ڈاکٹر رضوان کی جانب سے سات صفحات پر مشتمل رپورٹ تیار کی گئی تھی جس میں انھوں نے دعویٰ کیا تھا کہ سندھ میں کچے کے ڈاکووں کو سیاسی شخصیات اپنے مقاصد کے لیے استعمال کرتی ہیں۔
  آئی جی سندھ نے کہا کہ جغرافیائی لحاظ سے کچے کے علاقے میں پولیس کا آپریشن مشکل ہوتا ہے اور اس کے لیے ڈرون کیمروں کی ٹیکنالوجی بھی درکار ہے تاکہ آپریشن سے پہلے ڈاکووں کی نقل و حرکت پر نظر رکھی جائے۔
 آئی جی سندھ نے کہا کہ انھوں نے ضلعی ایس ایس پی کو اس بات کی تحقیقات کرنے کے احکامات جاری کیے ہیں کہ ڈاکووں کے پاس اسلحہ کہاں سے آتا ہے جبکہ کاؤنٹر ٹیررازم ڈیپارٹمنٹ کو کراچی میں سٹریٹ کرمنلز کو ملنے والے اسلحہ سے متعلق اس کا نیٹ ورک پتا کرنے کے احکامات بھی جاری کر دیے گئے ہیں۔


Summary: خیرپور ناتھن شاہ کراچی سے تقریبا 260 کلومیٹر دور واقع شہر ہے جس کا نصف حصہ ابھی تک زیر آب ہے لیکن وہاں کے سیلاب متاثرین خیمے نہ ملنے کی شکایت کے سبب مایوس ہو کر اپنے علاقوں میں واپس لوٹ رہے ہیں۔

سیلاب متاثرین کی مجبوراً گھر واپسی: ’بچوں کو سانپوں کے پاس لے جا رہے ہیں‘

دین محمد ببر سے خیرپور ناتھن شاھ شہر کے باہر ملاقات ہوئی جو اپنے بھائیوں اور ان کی فیملیز کے ساتھ کشتی میں سامان لاد کر اپنے گھر، اپنے گاؤں علی بخش ببر لوٹ رہے تھے۔ خیرپور ناتھن شاہ کراچی سے تقریبا 260 کلومیٹر دور واقع شہر ہے جس کا نصف حصہ ابھی تک زیر آب ہے۔
 سیلاب متاثرین کو خیمہ نہ ملنے کی شکایت عام ہے۔ حکومت سندھ کی اپنی رپورٹ کے مطابق این ڈی ایم اے، پی ڈی ایم اے اور افواج پاکستان کے علاوہ غیر ملکی امداد سمیت صرف سات لاکھ کے قریب خیمے فراہم کیے گئے ہیں۔
 راشن اور خیمے نہ ملنے پر سیلاب متاثرین کو واپس اپنے زیرِ آب علاقوں میں لوٹنا پڑ رہا ہے
مرد تو پہلے بھی یہاں چکر لگاتے رہے ہیں لیکن خواتین پہلی بار یہاں پہنچی ہیں۔ ہدایت خاتون ببر نے بتایا کہ پانی کی سطح اچانک بلند ہوگئی تھی۔ انھوں نے سرخ اینٹوں والے پکے کمرے کی طرف اشارہ کرتے ہوئے کہا کہ ’دیکھو۔۔۔ وہاں تک پانی آیا تھا۔ چار سے پانچ فٹ پانی تھا۔‘
 دہ ماہ بعد یہ خاندان جب واپس لوٹا ہے تو صرف تین کمرے بچے ہیں۔ باقی مٹی اور اینٹوں کا ڈھیر بنے ہوئے ہیں۔
ہدایت خاتون نے اس ڈھیر پر کھڑے ہو کر بتایا کہ ’بیٹا، یہاں ایک کمرہ بنا ہوا تھا۔ دو کمرے یہاں پر تھے اور کچن اس طرف تھا۔‘
 خیرپور ناتھن شاھ میں واقع ان کے گاؤں علی بخش ببر کا زمینی راستہ اس وقت بھی منقطع ہے۔ آس پاس کے علاقے میں بھی یہی صورتحال ہے۔ تا حدِ نگاہ پانی ہی پانی نظر آتا ہے۔ ان کے گھروں کے ساتھ والی سڑک بہہ چکی ہے اور ساتھ میں موجود شگاف سے پانی کا بہاؤ جاری ہے۔

’گھر ویران ہوگئے، گاؤں ویران ہے۔ اب ہم کیا کریں؟ کہاں جائیں؟ اگر کوئی بڑی ایمرجنسی ہوگئی تو ہم یہاں سے کیسے نکلیں گے؟ یہاں کتنا پانی ہے۔ ہم مجبوری میں واپس آئے ہیں۔ سڑکوں پر نہ راشن ملتا تھا، نہ ٹینٹ۔ آخر تو اپنے گاؤں لوٹنا ہی تھا۔‘

حکومت سندھ کاد عویٰ ہے کہ ستر فیصد علاقے سے پانی کی نکاسی ہوچکی ہے۔ تاہم قمبر شھداکوٹ، میھڑ، خیرپور ناتھن شاھ، بھان سعید آباد سمیت دیگر علاقوں میں میلوں میں پانی موجود ہے جہاں گندم کی کاشت مشکل ہوگی۔

دین محمد سے میں نے پوچھا یہاں کیسے گزارا ہوگا؟ انھوں نے کہا کہ وہ اپنے ساتھ جال لے کر آئے ہیں۔ ’اس پانی میں مچھلی پکڑیں گے، کچھ کھائیں گے اور کچھ فروخت کریں گے۔ ماہی گیر ناراض ضرور ہوں گے لیکن کیا کریں یہ مجبوری ہے۔‘


Summary: اس سے قبل عدالت نے حکم دیا تھا کہ لڑکی کا میڈیکل کروا کر اس کی عمر کا تعین کیا جائے۔

سندھ سے اغوا ہونے والی ہندو لڑکی کم عمر ہے: طبی رپورٹ

اس رپورٹ کے بعد عدالت نے لڑکی کو سیف ہاؤس منتقل کرنے کا حکم دیا ہے جبکہ مقدمے کی آئندہ سماعت چار نومبر کو ہو گی۔  ویمن ڈویلپمنٹ ڈپارٹمنٹ سندھ کی ایک اہلکار کے مطابق ہندو لڑکی نے طبی معائنہ سے قبل بھی عدالت میں ہونے والے بیان میں واضح طور پر کہا تھا کہ وہ اپنے خاوند کے ساتھ جانا چاہتی ہیں۔ عدالت کے حکم پر والدین کے ساتھ ملاقاتیں بھی کروائی گئی ہے مگر لڑکی نے اپنے والدین کے ساتھ جانے سے انکار کیا ہے۔  اس سے قبل سندھ پولیس کے مطابق انھوں نے 12 ستمبر کو اغوا ہونے والی ہندو لڑکی کو کراچی سے بر آمد کر کے عدالت میں پیش کیا تو لڑکی نے عدالت میں بیان دیا کہ اس نے اپنی مرضی سے اسلام قبول کرکے نکاح کیا ہے۔  اس پر عدالت نے لڑکی کو سیف ہاؤس میں ہی رکھنے اور طبی معائنے کے ذریعے اس کی عمر کے تعین کا حکم دیا تھا۔  بر آمد ہونے والی لڑکی کی بہن کا کہنا تھا کہ ’ہماری بہن نے ہمیں کچھ نہیں بتایا سب دیکھ سکتے ہیں کہ وہ ڈری ہوئی ہے۔ خوفزدہ ہے۔ وہ بات نہیں کرتی صرف روتی ہے۔ میں نے اس کے آنسو پونچھے تو اس نے میرے ہاتھ پر پیار کیا اور مجھ سے لپٹ گئی۔‘ ان کا کہنا تھا کہ ’ہمیں مقدمہ درج کرنے کے لیے ٹھوس شواہد کی ضرورت تھی۔ ابھی ہم لوگ تفتیش ہی کر رہے تھے کہ عدالت کی جانب سے مقدمہ درج کرنے کا حکم آ گیا، جس پر ہم نے فی الفور مقدمہ درج کیا۔‘ اغوا کا مقدمہ لڑکی کی والدہ کی مدعیت میں درج کیا گیا جس میں کہا گیا کہ ان کی بیٹی جس کی عمر 15 سال ہے اور ان کی بڑی بیٹی جس کی عمر 20 برس ہے، دونوں ایک مل میں کام کرتی ہیں اور 12 ستمبر کو دونوں کام کے بعد واپس گھر آ رہی تھیں کہ ایک سفید رنگ کی گاڑی آئی، جس میں ایک شخص جو بلوچستان کا رہائشی ہے،  نے میری چھوٹی بیٹی کو زبردستی گاڑی میں بٹھا کر اغوا کر لیا۔ مغویہ کی بڑی بہن کے مطابق واقعہ اتنا اچانک تھا کہ انھیں سمجھ ہی نہیں آیا کہ کیا ہو رہا ہے۔ ’سفید رنگ کی کار میں وہ چار لوگ تھے۔ پہلے ایک اترا، اس نے میری بہن کو دبوچا اور پھر دوسرا اس کی مدد کو آیا اور ان دونوں نے میری بہن کو اٹھا کر کار میں پھینکا اور تیزی سے نکل گئے۔‘  شیوا کچھی جو پاکستان دراوڑ اتحاد کے چیئرمین اور انسانی حقوق کے کارکن ہیں، بتاتے ہیں کہ اگر پولیس بروقت کارروائی کرتی تو لڑکی کو فی الفور بر آمد کیا جا سکتا تھا مگر پولیس نے ایسا کچھ بھی نہیں کیا جس وجہ سے ملزماں کو لڑکی کو کسی نامعلوم مقام پر پہنچانے کا موقع مل گیا۔


Summary: پولیس سے مقابلے میں دو مبینہ ڈکیت ہلاک ہو چکے تھے مگر رشتہ داروں کا الزام تھا کہ وہ معصوم شہری ہیں۔۔۔ تلاش ڈیوائس کی مدد سامنے آنے والے مبینہ ڈکیتوں کی تفصیلات ناصرف حیران کن تھیں بلکہ اس سے پولیس کی مشکل بھی آسان ہوئی۔

’تلاش ڈیوائس‘جس سے دو مبینہ ڈکیتوں کو مقابلے میں ہلاک کرنے والے پولیس اہلکاروں کی بےگناہی ثابت ہوئی

ابھی ایمبولنس ہسپتال کے قریب ہی پہنچی تھی کہ زخمی شخص بھی ’زخموں کی تاب نہ لاتے ہوئے‘ ہلاک ہو گیا۔ دونوں مبینہ ڈکیتوں کی لاشوں کو عباسی شہید ہسپتال کے مردہ خانے میں رکھ دیا گیا اور اسی اثنا میں مرنے والے مبینہ ڈکیت کے کچھ رشتہ دار بھی ہسپتال پہنچ گئے۔ مشکل یہ بھی تھی کہ ابتدا میں ہونے والی تفتیش کے نتیجے میں پولیس کو عبدالرحمان اور وکلاج کے نام سے ملزمان کا کوئی کرائم ریکارڈ نہیں مل رہا تھا۔ دوسری جانب پولیس افسران کا بھی ایس ایچ او پر دباؤ تھا کہ معلوم کیا جائے کہ کیا مرنے والے واقعی معصوم شہری تھے؟ تلاش ایپ نے ڈکیت کے اصل نام سے پردہ ہٹا دیا تھا اور معلوم ہوا کہ ان کا اصل نام وکلاج نہیں بلکہ محمد بنی عرف قاری تھا۔
با ایس ایچ او نے مزید جاننے کی کوشش میں ملزم کا کرمینل ریکارڈ دیکھا تو معلوم ہوا کہ ملزم رواں سال یکم جنوری کو اقدام قتل کے مقدمے میں گرفتار بھی ہوا تھا۔ اس کیس میں ضمانت پر رہا ہوا تو پیرآباد پولیس نے 6 جولائی کو چوری کے مقدمے میں گرفتار کیا، لیکن چند ماہ میں ہی یہ ضمانت پر دوبارہ باہر آ گیا۔ غیبان خان جون 2020 میں غیرقانونی اسلحہ برآمدگی کیس میں تھانہ سرسید کی حدود سے گرفتار کیا گیا تھا۔
ایس ایچ او تھانہ سرسید شاہد تاج کے مطابق اگر اس روز یہ تلاش ڈیوائس ان کے پاس نہ ہوتی تو وہ اور ان کے اہلکار بڑی مشکل میں پھنس سکتے تھے کیونکہ مارے جانے والے ڈکیت نے زخمی حالت میں جو نام ہمیں بتائے وہ بھی غلط تھے اور ان کے اہلخانہ کی جانب سے بھی انھیں ’معصوم‘ قرار دیا جا رہا تھا۔
 ان کا کہنا تھا کہ ماضی میں جب بھی ایسی صورتحال درپیش ہوتی تھی جس میں ملزم کا کرمینل ریکارڈ معلوم کرنا پڑتا تو اس میں کئی روز درکار ہوتے تھے۔ ملزم کا اصل نام اور شناختی کارڈ نمبر پولیس کی کرائم ریکارڈ برانچ یعنی سی آر او بھیجے جاتے جہاں سے ایک سے دو روز میں تمام معلومات بتائی جاتی تھیں اور اس میں زیادہ وقت ضائع ہو جاتا تھا۔
ناصر آفتاب کے مطابق پہلے تو ملزمان صرف اس سوچ کے ساتھ وارداتیں کرتے تھے کہ اس کی تلاش صرف مقدمے کا تفتیشی افسر کر رہا ہے لیکن اب اس ایپ کے استعمال کے بعد وہ خوف زدہ ہوں گے کہ کہیں اُن کا سامنا تلاش ڈیوائس کے ہمراہ کھڑے اہلکاروں سے ہوگیا تو ان کے تمام مقدمات کھل کر سامنے آ جائیں گے۔ 17 اکتوبر کے بعد سے شہر میں تلاش ڈیوائس کے ہمراہ سنیپ چیکنگ کا آغاز کیا گیا ہے۔ ایس پی لیاقت آباد ایاز حسین کے مطابق ماضی میں شہریوں کی جانب سے پولیس کے ناکے کے خلاف بہت باتیں کی جاتی تھیں اور اہلکاروں پر رشوت لینے کے الزام بھی لگتے تھے لیکن اس ایپ کے ذریعے پولیس اہلکاروں کی مانیٹرنگ بھی ممکن ہو پا رہی ہے۔


Summary: اس درگاہ میں مندر اور مسجد ساتھ ساتھ ہیں۔ مندر میں ہندو پوجا کرتے ہیں اور مسجد میں مسلمان نماز پڑھتے ہیں جبکہ ان دونوں عبادت گھروں کے بیچ اڈیرو لال کا مزار ہے۔

اڈیرو لال: سندھ کے وہ بزرگ جنھیں مسلمان اور ہندو دونوں اپنا ’مرشد‘ مانتے ہیں

یہ ایسی درگاہ ہے جہاں مندر اور مسجد ساتھ ساتھ ہیں۔ مندر میں ہندو پوجا کرتے ہیں اور مسجد میں مسلمان نماز پڑھتے ہیں جبکہ ان دونوں عبادت گھروں کے بیچ اڈیرو لال کا مزار ہے۔  اڈیرو لال کے حوالے سے ہندو اور مسلمان اپنی اپنی روایات بیان کرتے ہیں لیکن آج تک کبھی اس بات پر کوئی فساد نہیں ہوا۔  ’چیٹی چنڈ‘ سندھی کیلینڈر کا مہینہ ہے، جسے سندھی کا نیا سال بھی کہا جاتا ہے۔ چیٹی چنڈ کی ابتدا مارچ اور اپریل کے درمیان ہوتی ہے اور اس ماہ میں سندھ کے لوگ اڈیرو لال کا میلہ اور ان کی سالگرہ بھی مناتے ہیں۔  آج بھی اڈیرو لال کو ہندو اور مسلمان بنا کسی تفریق کے اپنا ’مرشد‘ مانتے ہیں۔ ہر سال اپریل کے مہینے میں انڈیا اور دیگر ممالک میں بسنے والے ان کے عقیدت مند میلے میں آتے ہیں، جس کا تمام تر انتظام درگاہ کے منتظم ہندو اور مسلمان مل کر کرتے ہیں۔ یہاں ہندو مسلم ہر قسم کی رسومات میں شریک ہوتے ہیں اور اڈیرو لال کو خراج عقیدت پیش کرتے ہیں۔ وہ درگاہ پر ’بھجن‘ اور ’پنجڑا‘ گاتے ہیں۔ ان تمام تر رسومات کی شروعات دیا جلا کر کی جاتی ہے، اس کے بعد عقیدت مند ایک بڑا سا تھال سجاتے ہیں، جس میں مٹھایاں، پھل اور گلاب رکھے جاتے ہیں، اس کے بعد دریائے سندھ کی پوجا بھی کی جاتی ہے۔ اڈیرو لال کے مزار والا کمرہ شیشے سے بنا ہوا ہے اور چھت میں بادگیر لگے ہوئے ہیں، جن میں سے ٹھنڈی ہوا کا آسانی سے گزر ہوتا ہے اور دیواروں میں دیا جلانے کی کافی جگہیں ہیں جہاں دیے جلتے رہتے ہیں۔  اس کے علاوہ اڈیرو لال کے استعمال کی اشیا بھی موجود ہیں جن میں ایک لکڑی کا جوتا بھی ہے، جسے ’چاکھڑی‘ کہا جاتا ہے۔ یہاں چندے کے لیے ایک ڈبہ ہے، جس میں مندر اور مسجد دونوں کے لیے چندہ جمع کیا جاتا ہے۔  ’جب بھی یہاں میلہ لگتا ہے تو ہندو برادری مسجد اور درگاہ کے لیے بھی چندہ دیتی ہے۔ اسی طرح یہ ہمارے فرائض میں شامل ہے کہ ہم مندر کی دیکھ بھال کریں۔ یہاں کسی قسم کی تفریق نہیں کیونکہ یہ نہ صرف اڈیرو لال درگاہ کی تعیلمات ہیں بلکہ سندھ میں بسنے والے سبھی لوگ مذہبی روادرای کو قائم رکھنا چاہتے ہیں۔‘ ننکانہ صاحب میں جس طرح سکھوں کے لیے سہولیات پیدا کی گئی ہیں اسی طرح اڈیرو لال کی زیارت کرنے والے اپنے لیے بھی ایسا ہی مطالبہ کرتے ہیں تاکہ اڈیرو لال کی درگاہ جو کہ سندھ میں مذہبی ہم آہنگی کا سب سے بڑا مظہر بنا ہوا ہے، اسے دیکھنے کے لیے دنیا کے تمام لوگوں کے لیے کوئی روکاٹ باقی نہ رہے۔


Summary: سماجی رابطوں کی ویب سائیٹ فیس بک ویسے تو پسند ناپسند، ذاتی تبصروں اور خیالات کے اظہار کا پلیٹ فارم سمجھا جاتا ہے لیکن اس کے ذریعے کوئی اداکار بن جائے اور شہرت کی بلندیوں کو بھی چھو لے تو یقینا ایک قابل حیرت بات لگتی ہے جس کی ایک مثال انمول بلوچ ہیں۔

تم اتنی غلط لڑکی کیوں بنی ہو؟ اب تم سے کوئی شادی نہیں کرے گا‘

سماجی رابطوں کی ویب سائیٹ فیس بک ویسے تو پسند ناپسند، ذاتی تبصروں اور خیالات کے اظہار کا پلیٹ فارم سمجھا جاتا ہے لیکن اس کے ذریعے کوئی اداکار بن جائے اور شہرت کی بلندیوں کو بھی چُھو لے تو یقیناً یہ ایک قابل حیرت بات لگتی ہے جس کی ایک مثال انمول بلوچ ہیں۔ بی بی سی اُردو سے بات کرتے ہوئے انمول بلوچ نے بتایا کہ انھوں  نے فیس بک پر آئی ڈی بنائی اور ’اس پر لکھ دیا ایکٹر اور اس پر کچھ سیلفیز لگا دیں لیکن اس وقت تک میرے پاس کوئی کام نہیں تھا۔‘ ’نیگیٹو کردار کرنے میں ایکٹنگ کی زیادہ گنجائش ہوتی ہے مثلا ایک عام سے گھر کی لڑکی دکھائی گئی ہو ، جس پر ظلم ستم ہو رہا ہے تو اس کو بس رونا ہے یا باتیں سُننا ہیں لیکن نیگیٹو کردار میں ایسا نہیں ہے۔ نیگیٹو کردار میں زیادہ توانائی کی ضرورت ہوتی ہے۔ جہاں جہاں میں چیخی یا اپنی آواز بنائی ہے وہاں کافی محنت کی ضرورت ہوتی ہے۔ میرا ایک بھی سین ایسا نہیں ہوتا تھا جس کی لائنز مجھے یاد نہ ہوں۔‘ انمول کہتی ہیں کہ ڈرامے کو ڈرامے کے طور پر دیکھنا چاہیے۔ ’سیانی میں بھی ایک سبق ہے، اس میں جو زبان استعمال کی گئی ہے اور والدہ کے ساتھ جو رویہ ہے اس کی وجہ یہ ہے کہ اس کی زبان سے ہی اس کے کردار کو مزید نیگیٹو بنایا گیا ہے۔‘ ’میں نے ڈائریکٹر سے بھی بات کی تھی لیکن وہ زبان اس کردار کی ڈیمانڈ تھی۔ ایسا نہیں ہوتا کہ کرن کے ساتھ کچھ غلط ہو گا وہ سیکھ جائے گی۔ اس کے بچے بھی ہو جاتے ہیں لیکن وہ سدھری نہیں ہے، چیلنج یہ ہے کہ میں حقیقی زندگی میں ایسی نہیں ہوں مطلب کہ مجھے بہت غصہ بھی آئے گا تو میں چپ کر جاتی ہوں۔ الگ سے جا کر رو لیتی ہوں مطلب اتنا نہیں بول سکتی۔‘ ’اگر ہم سوشل میڈیا پر کچھ لگا رہے ہیں تو یہ پبلک کے لیے بھی ہے ورنہ ٹی وی پر تو لوگ مجھے ہی دیکھ رہے ہیں۔ پھر مجھے انسٹا گرام اور فیس بک استعمال کرنے کی کیا ضرورت ہے، اگر آپ چاہتے ہیں کہ  لوگ تبصرے نہ کریں تو اپنی پروفائل پرائیویٹ کر دیں کیونکہ آپ کسی کو رائے دینے سے روک نہیں سکتے۔‘ انمول بلوچ نے اپنے ایک انٹرویو کا حوالہ دیتے ہوئے کہا کہ اس میں انھوں نے کہا تھا کہ ’وہ گاؤں میں شادی اس لیے نہیں کرنا چاہتیں کیونکہ وہاں پابندیاں بہت ہیں، اس قدر کے خواتین کو اپنے کپڑوں کی خریداری کی بھی اجازت نہیں ہے۔‘


پاکستان کے صوبہ سندھ میں حکومت کے زیر انتظام سندھی ادبی بورڈ کا مونو گرام کلچر کی عکاسی کرتا ہے یا کسی مذہب کی؟ ادبی بورڈ نے حال میں اپنے مونو گرام سے بیل کو ہٹاکر سندھ کا نقشہ کردیا ہے۔ اس فیصلے پر سندھ میں ادیبوں، شاعروں اور سیاسی کارکنوں کا احتجاج جاری ہے اور اس کو رجعت پسندانہ فیصلہ قرار دیا جارہا ہے۔ ادبی بورڈ کے چیئرمین مخدوم سعید الزمان سروری سلسلے سے تعلق رکھتے ہیں جس کی بنیاد مخدوم نوح سرور نے رکھی تھی ہالا میں ان کی درگاہ واقع ہے، سوشل میڈیا پر الزام عائد کیا جارہا ہے کہ بیل کے لوگو کو ہٹانے کے پیچھے مذہبی بنیاد ہے۔ ادبی بورڈ کے سیکریٹری سکندر شاہ کا کہنا ہے کہ موھن جو دڑو کی مہر والے لوگو کو ہٹانے کے پیچھے مذہبی سوچ نہیں ہے۔ ’ویسے بھی جو مذہبی کتابیں شایع کی جاتی ہیں اس پر یہ لوگو نہیں لگایا جاتا ہے۔‘ جب ان سے پوچھا گیا کہ یہ کب سے عمل کیا گیا ہے تو انھوں نے بتایا کہ کئی سالوں سے یہ سلسلہ جاری ہے۔ دوسری جانب ماضی میں شائع ہونے والی کچھ مذہبی کتابوں پر بیل والا یہ مونو گرام موجود ہے۔ سندھ کے ادیب اور دانشور تاج جویو نے مخدوم سعید الزمان کو ایک خط تحریر کرکے اس فیصلے پر احتجاج کیا اور سوال اٹھایا ہے کہ کہیں اس فیصلے میں ادبی بورڈ کے قدامت پسند اراکین کا ہاتھ تو نہیں۔ انھوں نے لکھا ہے کہ ’بیل کے لوگو کا مونو گرام 1958 سے زیر استعمال ہے جو سندھ کے نامور مصور ع ق شیخ نے بنایا تھا، 2022 کے ابتدائی مہینوں میں جو جرائد شایع ہوئے ان پر یہ مونو گرام شامل تھا بعد میں اپریل میں اس کو ہٹاکر سندھ کا نقشہ دے دیا گیا ہے وہ اس کو لالی پاپ سمجھتے ہیں تاکہ بیل کا لوگو ہٹانے کی مخالفت نہ ہوسکے۔‘ ’بیل جنگلی، زرعی سماج اور آج کے صنعتی دور میں بہ انسانوں کے ساتھ گھر کے افراد کی طرح رہتا ہے جن لوگوں نے ادبی بورڈ کے لوگو میں موئن جو دڑو کے بیل کو شامل کیا تھا ان کے پاس ایک سوچ تھی، اس لوگو میں سے بیل کی بیدخلی سندھ کے قدیم تہذیبی سفر، فطرت سے محبت اور ترقی سے انحراف ہے اس سے بڑی بدقسمتی ہوئی نہیں سکتی۔‘ مکیش راجہ  لکھتے ہیں کہ ’دنیا موہن جو دڑو کا رسم الخط پڑھنا چاہتی ہے اور سندھی ادبی بورڈ کے متعصب چیئرمین نے اس رسم الخط کی مہر کا لوگو ہٹا دیا کیونکہ اس میں بیل ہے اور وہ اس بیل والے لوگو سے مذہبی کتابیں نہیں چھاپ سکتے۔‘